open-index/open-wikipedia-markdown huggingface dataset:
પિચી-વઝાની વન્યજીવ અભયારણ્ય

**પિચી-વઝાની (Peechi-Vazhani) વન્યજીવન અભયારણ્ય** એ દક્ષિણ ભારતના કેરળ રાજ્યમાં ત્રિશુર જિલ્લામાં આવેલ એક વન્યજીવન અભયારણ્ય છે, જેનું મુખ્ય મથક પિચી ખાતે આવેલ છે. આ અભયારણ્યની ૧૯૫૮ના વર્ષમાં સ્થાપના કરવામાં આવી હતી, જેમાં પાલાપ્પીલ્લી-નેલ્લીયામ્પથી  (Palappilli- Nelliyampathi) જંગલોનો સમાવેશ થાય છે. આ જંગલ વિસ્તારમાં ચિમોની વન્યજીવન અભયારણ્ય
પણ આવેલ છે, જે કેરળ રાજ્યનું સૌથી જૂની અભયારણ્ય છે.

ઉનાળામાં સરેરાશ તાપમાન ૩૮ °C (૧૦૦ °F) રહે છે તેમ જ શિયાળામાં સરેરાશ તાપમાન ૧૫ °C (૫૯ °F). રહે છે.

## સંદર્ભો 
શ્રેણી:કેરળ
શ્રેણી:જોવાલાયક સ્થળો
પૂર્ણિમાબેન પકવાસા

**પૂર્ણિમાબેન અરવિંદભાઈ પકવાસા** (જન્મ: ૫ ઓક્ટોબર, ૧૯૧૩ – અવસાન: ૨૫ એપ્રિલ, ૨૦૧૬) *ડાંગના દીદી* તરીકે ઓળખાતા હતા તેમ જ તેણી એક ભારતીય સામાજિક કાર્યકર હતા અને ગુજરાત રાજ્યના ડાંગ જિલ્લામાં તેમની કર્મભૂમિ હતી. તેણી મંગલદાસ પકવાસાનાં પુત્રવધૂ હતા. તેમની પુત્રી સોનલ માનસિંહ જાણીતા નૃત્યાંગના છે.

## સામાજિક સક્રિયતા 
૧૮ વર્ષની ઉંમરે દાંડી કૂચમાં તેમણે ભાગ લીધો હતો, જે તેણીનું પ્રથમ સ્વતંત્રતા આંદોલન હતું. આ દરમિયાન તેમની ધરપકડ કરવામાં આવી હતી. તેણીના સાથી-કેદી તરીકે જેલમાં કસ્તુરબા ગાંધી હતાં. પૂર્ણિમાબેને એમને અંગ્રેજી ભાષામાં વાંચવા અને લખવા માટે શીખવ્યું હતું. મહાત્મા ગાંધીએ તેણીના આ કાર્યને બિરદાવ્યું હતું તથા તેણીને શિક્ષણકાર્ય ચાલુ રાખવા માટે આશીર્વાદ આપ્યા હતા. ૧૯૫૬ના વર્ષમાં તેમણે *શક્તિદળ*ની શરૂઆત કરી, જે સ્ત્રીઓ માટે સાંસ્કૃતિક, ભૌતિક અને આધ્યાત્મિક શિક્ષણનું કાર્ય કરતી એક સંસ્થા છે. પાછળથી ૧૯૬૯ના વર્ષમાં, તેનું *ઋતુંભરા વિશ્વ વિદ્યાપીઠ*માં રૂપાંતરણ કરવામાં આવ્યું હતું. સાપુતારા ખાતે આ વિદ્યાપીઠની વિસ્તૃત પ્રવૃત્તિઓ સ્વરુપે એક સંપૂર્ણ સુવિધાયુક્ત નિવાસી શાળા અને કોલેજની શરૂઆત કરવામાં આવી હતી. ૨૦૦૪ના વર્ષમાં તેમને સમાજસેવાના કાર્ય બદલ પદ્મભૂષણ પુરસ્કાર એનાયત કરવામાં આવ્યો હતો. તેમણે ઓક્ટોબર ૨૦૧૩માં ૧૦૦ વર્ષ પૂર્ણ કર્યાં હતાં અને ૨૫મી એપ્રિલ, ૨૦૧૬ના દિવસે, ૧૦૨ વર્ષની વયે તેઓ અવસાન પામ્યા.

## સંદર્ભો 
## બાહ્ય કડીઓ 
* પૂર્ણિમાબેન વિશે માહિતી 

શ્રેણી:વ્યક્તિત્વ
શ્રેણી:નારીવિશેષ
શ્રેણી:પદ્મભૂષણ પુરસ્કાર વિજેતા
શ્રેણી:૧૯૧૩માં જન્મ
શ્રેણી:૨૦૧૬માં મૃત્યુ
કસાર દેવી, ઉત્તરાખંડ

thumb|કસારદેવી મંદિર, કસાર દેવી
**કસાર દેવી** ઉત્તર ભારતમાં ઉત્તરાખંડ રાજ્યમાં આવેલ અલમોરા નજીક આવેલ એક ગામ છે. આ ગામ કસાર દેવીના મંદિરને કારણે પ્રખ્યાત છે. આ મંદિર બીજી સદીનું છે. સ્વામી વિવેકાનંદ ઈ. સ. ૧૮૯૦માં અહીં આવ્યા હતા. આ ઉપરાંત ઘણા પશ્ચિમી દેશોના સાધકો અહીં આવ્યા છે અને રહ્યા છે. આ ગામ *ક્રેંક્સ રિજ* માટે પણ પ્રખ્યાત છે, જે ૧૯૬૦-૭૦ના દાયકાના હિપ્પી આંદોલન સમયે ખૂબ જ પ્રસિદ્ધ થયું હતું. આજે પણ દેશી-વિદેશી પર્વતારોહકો અને પ્રવાસીઓ અહીં રહેવા માટે આવે છે.

પ્રતિ વર્ષ કારતક પૂર્ણિમા (નવેમ્બર-ડિસેમ્બર) પર અહીં કસાર દેવીનો મેળો ભરાય છે. 

## બાહ્ય કડીઓ 
* આંતરરાષ્ટ્રીય બૌદ્ધ આશ્રમ (કસાર દેવી) 
* ભારતનું સ્વિટ્ઝર્લૅન્ડ છે અલ્મોડા 

શ્રેણી:ઉત્તરાખંડ
ટેક્સસ

ટેક્સસ યુનાઇટેડ સ્ટેટ્સનું ૨જું સાવથી મોટું રાજ્ય છે (ક્ષેત્ર અને વસ્તી પ્રમાણે).

ટેક્સસના ઑસ્ટિન, હૂસ્ટનને ડૅલેસ શહરોમાં ઘણા ગુજરાતીયો છીયે.
હમ્તા પાસ ટ્રેક

**હમ્તા પાસ** () ઉત્તર ભારતના હિમાલયના પર્વતોમાં આવેલ હિમાચલ પ્રદેશ રાજ્યમાં *પીર પાંજાલ પર્વતશ્રેણી*માં ૪૨૭૦ મીટર (૧૪૦૦૯ ફૂટ) જેટલી ઉંચાઈ પર આવેલ એક પર્વતીય આરોહણ માર્ગ છે. આ બે પર્વત વચ્ચે આવેલ સાંકડી જગ્યા છે, જ્યાંથી પગપાળા અથવા ઘોડા કે યાક જેવા પ્રાણી પર સવાર થઈ લાહૌલ ખીણ થી કુલ્લૂ ખીણ વચ્ચે મુસાફરી કરી શકાય છે. અહીં નીચે સેથાન ગામ અને હમ્તા ગામ આવેલ છે, આથી તેનું નામ હમ્તા પાસ પડ્યું છે. આ ઘાટ માર્ગનો ઉપયોગ ભરવાડો ઉનાળામાં સમયમાં નીચા હિમાલયન પ્રદેશમાંથી લાહોલ ખીણના ઉચ્ચપ્રદેશમાં સૂકા શીત રણ વિસ્તારનાં ઘાસના મેદાનોમાં જવા માટે વારંવાર કરતા હતા. ૩૦૦૦ થી ૩૮૦૦ મીટરની ઉંચાઈના ક્ષેત્રમાં વિપુલ પ્રમાણમાં જંગલી ફૂલો અને ઔષધી વનસ્પતિઓ ઉગે છે. ઉભી પથ્થરની દિવાલો, ધોધ, લટકેલી હિમનદીઓ, નાના તળાવો, ૬૦૦૦ મીટર ઉંચાઈના શિખરો આ ઘાટ માર્ગ પર જોવા મળે છે. હિમનદીઓ પસાર કરતી વેળા લોકોને યોગ્ય માર્ગદર્શનની જરૂર પડે છે. રમણીય ચંદ્રતાલ તરફ જતા સાહસિક પર્યટકો હમ્તા પાસ ટ્રેક દ્વારા પસાર કરી તેમના પ્રવાસને સુંદર બનાવી શકે છે.

## ટ્રેક કરવા માટે 
આ સફરની શરૂઆત હમ્તા બંધ (હમ્તા ડેમ - ૨૭૩૦ મીટર) ખાતેથી પ્રમાણમાં સરળ ટ્રેક તરીકે થાય છે. આ ટ્રેક કૈલાસ રથ અને યુથ હોસ્ટેલ ઓફ ઈન્ડિયા (YHAI) જેવાં ગ્રુપ દ્વારા હાથ ધરવામાં આવે છે. આ પર્વતીય પ્રદેશ  સામાન્ય રીતે પથરાળ અને વિશાળ કદના પથ્થરો (boulders) વડે બનેલ છે. આ ટ્રેક કુલ્લૂ જિલ્લા અને લાહોલ અને સ્પિતી જિલ્લાને જોડે છે, જે ઉપર તરફ જતા પવનો વાળા ભાગ (Windward side)માંથી નીચે તરફ જતા પવનો વાળી બાજુ (Leeward side) પર લઈ જાય છે. આ પાસથી થોડા અંતરે જતાં, ભૂપ્રદેશમાં મોટા ફેરફાર જોવા મળે છે, જે લીલાછમ પ્રદેશમાંથી ખડકાળ ઠંડા રણમાં લઈ જાય છે.

તે *સ્વર્ગ માર્ગ* તરીકે પણ ઓળખાય છે, કારણ કે આ માર્ગ દ્વારા યુધિષ્ઠિર સ્વર્ગ તરફ ગયા હતા. હમ્તા ઘાટ/ દર્રા/પાસ નામ અહીં હમ્તા મહર્ષિએ અહીં તપ કર્યું હોવાથી પણ આપવામાં આવ્યું છે.

### ટ્રેક રૂપરેખા 
**યુથ હોસ્ટેલ ઓફ ઈન્ડિયા (YHAI)**
* દિવસ ૧: પ્રિની બેઝ કેમ્પ 
* દિવસ ૨: સેથાન
* દિવસ ૩: ચિક્કા 
* દિવસ ૪: બાલુ કા ગેરા 
* દિવસ ૫: શિયા ગોરૂ
* દિવસ ૬: છતરુ 

**કૈલાસ રથ (Kailash Rath)**
* દિવસ ૧: ચિક્કા 
* દિવસ ૨: બાલુ કા ગેરા 
* દિવસ ૩: શિયા ગોરૂ 
* દિવસ ૪: છતરુ 

## ચિત્ર-દર્શન
thumb|હમ્તા પાસની સાંકડી નાળ
thumb|શિયા ગોરુથી સ્પિતી ખીણમાં આવેલ છતરુ વસાહત
thumb|ખીણ
thumb|ચંદ્રભાગા નદી

### પેનોરમા (૩૭૭૭ મીટર) 
## આ પણ જુઓ
* સાર પાસ ટ્રેક

શ્રેણી:હિમાચલ પ્રદેશ
જાખમ નદી

**જાખમ નદી** પશ્ચિમ ભારતમાં આવેલા રાજસ્થાન રાજ્યના ચિત્તોડગઢ જિલ્લાના છોટી સાદરી ટેકરીઓના દક્ષિણ-પશ્ચિમ ભાગમાંથી નીકળે છે અને ઉદયપુર જિલ્લાના પર્વતીય વિસ્તારોમાંથી પસાર થતી દક્ષિણ-પશ્ચિમ દિશામાં વહે છે. બિલારા ગામ નજીક આ સોમ નદીમાં મળી જાય છે. આ નદી પર *જાખમ પરિયોજના* હેઠળ બંધ (ડેમ) બાંધવામાં આવેલ છે.

## ભૌગોલિક પરિસ્થિતિઓ 
* ઉદ્ગમ સ્થળ = છોટી સાદરી, ચિત્તોડગઢ 
* નદી વિસ્તાર = ૨,૩૧૮ ચોરસ કિમી
* રેખાંશ = ૭૪°૧૪' અને ૭૪° ૪૭'
* અક્ષાંશ= ૨૩°૫૩' અને ૨૪°૩૦'
* ઉપનદીઓ: કર્માઈ અને સુકલી

## સંદર્ભો 
શ્રેણી:રાજસ્થાન
શ્રેણી:ભારતની નદીઓ
નક્કશ દેવી - ગોમતી ધામ, હિન્ડોન

**નક્કશ દેવી - ગોમતી ધામ** (અંગ્રેજી:Nakkash Ki Devi - Gomti Dham) ભારત દેશમાં રાજસ્થાન રાજ્યના કરૌલી જિલ્લામાં આવેલ પ્રખ્યાત શહેર હિન્ડોન સ્થિત એક પ્રસિદ્ધ મંદિર છે.
આ ધામને હિન્ડોન શહેરનું હૃદય કહેવામાં આવે છે. તે હિન્ડોન શહેરની મધ્યમાં સ્થિત છે. તે દુર્ગા દેવીનું એક સ્વરૂપ એવા નક્કશ દેવીનું મંદિર છે. એવું કહેવાય છે કે જ્યારે સંત શ્રી ગોમતીદાસજી મહારાજ અહીં આવ્યા હતા, તો તેમને રાત્રે કૈલા માતાએ સ્વપ્નમાં પોતે એક પીપળાના વૃક્ષ નીચે દબાયેલા હોવાનું જણાવ્યું હતું. બીજા દિવસે ત્યાં ખોદકામ કરતાં માતાની બે ચમત્કારિક મૂર્તિઓ મળી જેની ત્યાં જ સ્થાપના કરી માતાનું મંદિર બાંધ્યું હતું. મંદિરની પાછળની  બાજુ તરફ પરમ પૂજ્ય બ્રહ્મલીન શ્રી શ્રી ૧૦૦૮ ગોમતીદાસજી મહારાજનું વિશાળ મંદિર, તેમના શિષ્યો દ્વારા બનાવવામાં આવેલ છે. જેમાં તેમની સમાધિ પણ આવેલી છે. અહીં ચમત્કારિક શિવ પરિવાર, પંચમુખી હનુમાનની પ્રતિમા, રામ મંદિર, યમરાજજી વગેરેનાં મંદિર પણ આવેલ છે. અહીં એક બગીચો આવેલ છે. તે ગોમતી ધામના નામે ઓળખાય છે. તેની એક બાજુ, જલસેન તળાવ આવેલ છે.

શ્રેણી:રાજસ્થાન
શ્રેણી:યાત્રાધામ
મોર બની થનગાટ કરે

**મોર બની થનગાટ કરે**, મૂળે **નવી વર્ષા**, એક જાણીતું ગુજરાતી ગીત છે, જેનો અનુવાદ ૧૯૪૪માં ઝવેરચંદ મેઘાણીએ કર્યો હતો. તેને સંગીતબદ્ધ હેમુ ગઢવીએ કર્યું હતું. આ ગીત હકીકતમાં રવિન્દ્રનાથ ટાગોરે રચેલા *નવવર્ષા* શીર્ષક ધરાવતા બંગાળી ગીતનો આછો-પાતળો અનુવાદ (અનુસર્જન) છે.

મેઘાણીએ આ ગીત ૧૯૨૦ના વર્ષમાં ટાગોરના મુખે કલકત્તામાં સાંભળ્યું હતું અને ત્યારબાદ ટાગોરના મૃત્યુ (૧૯૪૧) પછી ૧૯૪૪માં તેનો અનુવાદ ગુજરાતી ભાષામાં કર્યો હતો. આ ગીત તેમના કાવ્યસંગ્રહ *રવીન્દ્ર-વીણા* (૧૯૪૪)માં પ્રકાશિત થયું હતું. આ ગીત અન્ય કેટલાક ગાયકો જેમ કે ચેતન ગઢવી અને આશિત દેસાઈએ પણ ગાયું છે. આ ગીતનો ઉપયોગ વર્ષ ૨૦૧૩માં રજૂ થયેલ હિન્દી ફિલ્મ *ગોલીયોં કી રાસલીલા રામ-લીલા*માં શીર્ષક ગીત તરીકે કરવામાં આવ્યો હતો. જે સંજય લીલા ભણસાળી દ્વારા નિર્દેશિત હતી અને આ ગીતના ગાયક પ્રસિદ્ધ ગુજરાતી લોક ગાયક ઓસમાણ મીર હતા.

## સંદર્ભ 
શ્રેણી:ગુજરાતી ગીત
હિન્ડોન, રાજસ્થાન

**હિન્ડોન શહેર**રાજસ્થાન રાજ્યનું ઐતિહાસિક અને સુપ્રસિદ્ધ પૌરાણિક શહેર છે. આ શહેર અરવલ્લી પહાડીઓ નજીક આવેલ છે.

પ્રાચીનકાળમાં હિન્ડોન શહેર મત્સ્ય શાસન અંતર્ગત આવતું. મત્સ્ય શાસન દરમિયાન બનાવવામાં આવેલ પ્રાચીન ઇમારતો આજે પણ અહીં અસ્તિત્વ ધરાવે છે. ભાગવતપુરાણ અનુસાર હિન્ડોન, ભક્ત પ્રહલાદ અને હિરણ્યકશ્યપની કર્મ ભૂમિ રહી છે. મહાભારતકાળની રાક્ષસી હિડિમ્બા પણ આજ શહેરમાં રહેતી હતી. આ શહેરને ઐતિહાસિક મંદિરો અને ઇમારતોનો ગઢ ગણવામાં આવે છે, જે પ્રવાસીઓને પોતાની તરફ આકર્ષે છે. તે એક મુખ્ય ઔદ્યોગિક શહેર પણ છે. આ શહેર રાજસ્થાનમાં પૂર્વ ભાગમાં હિન્ડોન ઉપખંડમાં વસેલ છે. રાજ્યની રાજધાની જયપુર થી ૧૫૬ કિલોમીટર પૂર્વમાં સ્થિત છે. તે શહેર દેશભરમાં લાલ પત્થરોના નગર તરીકે પણ ઓળખાય છે. ઐતિહાસિક અને પૌરાણિક માન્યતાઓવાળાં ઘણાં મંદિર અહીં આવેલ છે. આ શહેર રાજસ્થાનના કરોલી-ધોલપુર લોકસભા મતવિસ્તારમાં આવે છે અને આ શહેરનો હિન્ડોન વિધાનસભા મતવિસ્તાર (રાજસ્થાન) છે. અહીં નક્ક્શ દેવી-ગોમતીધામ મંદિર અને મહાવીરજી મંદિર સમગ્ર રાજસ્થાનમાં પ્રખ્યાત છે. આ શહેર અરવલ્લી પર્વત શ્રેણીની ગોદમાં વસેલ છે. અહીંની વસ્તી લગભગ ૧.૩૫ લાખ છે. અમૃત યોજનામાં ૧૫૧ કરોડ રાજસ્થાન સરકાર દ્વારા મંજૂર કરવામાં આવેલ છે.

## સંદર્ભ 
શ્રેણી:રાજસ્થાન
ધુવારણ તાપ વિદ્યુત મથક

**ધુવારણ તાપ વિદ્યુત મથક** અથવા **ધુવારણ થર્મલ પાવર સ્ટેશન** એક ખનીજ તેલ અને ગેસ બળતણ આધારિત વીજ ઊર્જા ઉત્પાદન કરતું એકમ (પાવર પ્લાન્ટ) છે, જે ધુવારણ, આણંદ જિલ્લા, ગુજરાત ખાતે કાર્યરત છે. આ પાવર પ્લાન્ટની માલિકી ગુજરાત સરકાર હસ્તકની *ગુજરાત રાજ્ય વીજળી નિગમ લિમિટેડ* કંપની ધરાવે છે. આ *ગુજરાત વિદ્યુત બોર્ડ* (પિતૃ કંપની: ગુજરાત રાજ્ય વીજ નિગમ લિમિટેડ) દ્વારા શરૂ કરવામાં આવેલ પ્રથમ પાવર પ્લાન્ટ છે.

## ક્ષમતા 
આ વીજ ઉત્પાદન એકમ હાલમાં કાર્યરત નથી. આ એકમની આવરદા પૂર્ણ થવાને કારણે ડિસેમ્બર ૨૦૧૦થી બંધ કરવામાં આવેલ છે.

## સંદર્ભો 
શ્રેણી:આણંદ જિલ્લો
શ્રેણી:ગુજરાતનાં વિદ્યુત મથકો
બિટ્ટા સૌર ઊર્જા એકમ

**બિટ્ટા સૌર ઊર્જા એકમ** પશ્ચિમ ભારતના ગુજરાત રાજ્યના કચ્છ જિલ્લાના બિટ્ટા ગામ ખાતે આવેલ ૪૦ મેગાવોટ ક્ષમતાનો સોલાર પાવર પ્લાન્ટ છે. અદાણી પાવર દ્વારા જાન્યુઆરી ૨૦૧૨માં તેની શરૂઆત કરવામાં આવી હતી. તે ભારતનો સૌથી મોટો ફોટોવોલ્ટેઇક પાવર પ્લાન્ટ છે.

## વિશિષ્ટતાઓ 
આ સૌર ઉર્જા એકમ ૩૫૦ એકર (૧૪૧.૬ હેક્ટર) જેટલા વિસ્તારમાં ફેલાયેલો છે. આ એકમ ખાતે ૪૦૦,૦૦૦ પેનલ બિછાવવામાં આવેલ છે, જે એમોરફોસ સિલિકોનની પાતળી ફિલ્મ ફોટોવોલ્ટેઇક ટેકનોલોજી વડે બનેલ છે. દરેક પેનલ ૧૦૦ અથવા ૯૫ Wpનો દર ધરાવે છે. આ એકમનો ખર્ચ આશરે રૂ. ૪૦૦ કરોડ છે.

## શરૂઆત 
આ પાવર પ્લાન્ટ શરૂ કરવામાં આવી હતી પર પાંચમી જાન્યુઆરી ૨૦૧૨ના દિને અને આ કાર્ય ૧૫૦ દિવસમાં પૂર્ણ થયું હતું. અદાણી પાવર આ એકમને વિસ્તૃત કરી ભવિષ્યમાં ૧૦૦ મેગાવોટ ક્ષમતા સુધી લઈ જવા આશા રાખે છે.

## ઉત્પાદન 
## સંદર્ભો 
શ્રેણી:કચ્છ જિલ્લો
રેસ કોર્સ, વડોદરા

**રેસ કોર્સ** ભારત દેશના ગુજરાત રાજ્યમાં આવેલ વડોદરા શહેરની પશ્ચિમ બાજુમાં આવેલ એક વિસ્તાર છે. તે વડોદરાના પશ્ચિમી ભાગના પોશ વિસ્તારોમાં સૌથી ઝડપથી વિકસતો વિસ્તાર પૈકી એક છે. પ્રાચીન દિવસોમાં તે પશ્ચિમ ભારતનું એક માત્ર રેસ કોર્સ હતું, જેની માલિકી વડોદરાના મહારાજાની હતી. હવે અહિંયાં વિશાળ વ્યાપારી ઇમારતો પોતાનો વેપાર-ધંધો કરી રહ્યા છે. રેસ કોર્સ ખાતે પશાભાઈ પાર્કમાં ઘરો છે, જેને શહેરનો પોશ અને શ્રેષ્ઠ રહેણાંક વિસ્તાર ગણવામાં આવે છે. 

રેસ કોર્સ ખાતે વાણિજ્ય અને મનોરંજનના વિકલ્પો શહેરના લોકોને મળે છે, જેમ કે આઈનોક્સ અને સિને મોલ જેવા મલ્ટિપ્લેક્ષ, વેસ્ટસાઇડ, લેન્ડમાર્ક, રિલાયન્સ ટ્રેન્ડ્સ, પેન્ટાલૂન લિ., ઉપરાંત કેટલાક મોટા રેસ્ટોરાંનો ઉમેરો પણ આ વિસ્તારની શોભા વધારે છે. 

શ્રેણી:વડોદરા શહેર
મીઠાપુર સૌર ઊર્જા એકમ

**મીઠાપુર સૌર ઊર્જા એકમ**  ૨૫ મેગાવોટ ક્ષમતા ધરાવતો સોલાર પાવર પ્લાન્ટ છે, જે પશ્ચિમ ભારતમાં આવેલ ગુજરાત રાજ્યના દેવભૂમિ દ્વારકા જિલ્લાના ઓખામંડળ તાલુકામાં આવેલ મીઠાપુર ખાતે કાર્યરત છે. આ એકમ ૪૦,૭૩૪ MWh/વર્ષ વીજળી પેદા કરવા માટે અપેક્ષિત છે. આ માટે ૧૦૮,૬૯૬ ૨૩૦ Wp પેનલ ઉપયોગ કરવામાં આવ્યો હતો.

## વિશિષ્ટતાઓ 
આ સૌર ઊર્જા એકમ ૧૦૦ એકર (૪૦.૫ હેક્ટર) જેટલા વિસ્તારમાં ફેલાયેલો છે. અહીં બિછાવેલ પેનલ પોલીક્રિસ્ટલાઇન સિલીકોન ફોટોવોલ્ટેઇક ટેકનોલોજી વડે નિર્મિત છે.

## નાણા 
આ સોલાર પાવર પ્લાન્ટના વિકાસકર્તા ખાનગી કંપની ટાટા પાવર લિમિટેડ દ્વારા ભંડોળ ફાળવી આ પ્રોજેક્ટ માટે રૂ. ૩૬૫ કરોડ ખર્ચ હોવાનો અંદાજ (ડેબ્ટ ઈક્વિટી રેશિયો ૭૦:૩૦) મૂક્યો હતો. આ ભંડોળમાં રૂ. ૧૧૦ કરોડ ઇક્વિટી અને રૂ. ૨૫૫ કરોડ રૂપિયાની ટર્મ લોનનો સમાવેશ થાય છે. વીજ ખરીદી કરાર પર ટાટા પાવર કંપનીએ ગુજરાત ઊર્જા વિકાસ નિગમ લિ. સાથે હસ્તાક્ષર કર્યા છે. આ માટે રૂ. ૧૫/કેડબ્લ્યુએચ માટે પ્રથમ ૧૨ વર્ષ સુધી અને ૫ રૂ પછીના સમય માટેનો ભાવ નક્કી કરવામાં આવેલ છે.

## શરુઆત 
આ પાવર પ્લાન્ટની શરૂઆત ૨૫ જાન્યુઆરી, ૨૦૧૨ના દિવસે કરવામાં આવી હતી.

## ઉત્પાદન 
## સંદર્ભો 
શ્રેણી:જામનગર જિલ્લો
એકલવ્ય પુરસ્કાર

**એકલવ્ય પુરસ્કાર** ગુજરાત સરકાર દ્વારા અપાતો સર્વોચ્ચ ખેલ પુરસ્કાર છે. 

## ઈનામ 
આ પુરસ્કારમાં ૧ લાખની રોકડ રકમ, સ્મૃતિચિહ્ન અને સન્માનપત્રનો સમાવેશ થાય છે.

## સંદર્ભ 
શ્રેણી:ગુજરાતના પુરસ્કારો
અરૂણાવતી નદી

**અરૂણાવતી નદી** એ ભારતના પશ્ચિમ ભાગમાં વહેતી તાપી નદીની પેટા-નદી છે. તે સાંગવી ગામ પાસેથી નીકળે છે અને શિરપુર તાલુકાના ઉપરીન્ડ ગામ પાસે તાપી નદીમાં ભળી જાય છે. આ નદી મોટે ભાગે ચોમાસામાં વહેતી હોય છે.

## સંદર્ભો 
શ્રેણી:ભારતની નદીઓ
શ્રેણી:ગુજરાતની નદીઓ
ન્યૂ જર્સી

ન્યૂ જર્સી રાજ્ય યુનાઇટેડ સ્ટેટ્સ દેશનો એક નાનો રાજ્ય છે.

ન્યૂ જર્સીમાં ઘણાં ગુજરાતી (અને બાજા ભારતીયો) સ્થાયી છીયે કારણ કે ઈ ન્યૂ યૉર્ક સિટીની પાસે છે.

## સંદર્ભ
રામસેજ કિલ્લો

**રામસેજ** અથવા **રામશેજ** કિલ્લો એક નાનો કિલ્લો છે, જે પશ્ચિમ ભારતના મહારાષ્ટ્ર રાજ્યના નાસિકની ઉત્તર-પશ્ચિમ દિશામાં ૧૦ કિલોમીટર (૬.૨ માઇલ)ના અંતરે આવેલ છે. આ કિલ્લો મુઘલ સામ્રાજ્ય સામેના સાડા છ વર્ષના યુદ્ધનો સાક્ષી છે. પ્રથમ કિલ્લેદાર (નેતા) સુર્યાજી જાધવ હતા, પરંતુ સાડા પાંચ વર્ષ પછી તેમને તબદિલ કરવામાં આવ્યા હતા અને એક નવા કિલ્લેદારની નિમણૂંક કરવામાં આવી હતી. મોગલોએ નવા કિલ્લેદારને લાંચ આપીને  વિજય મેળવ્યો હતો.

## ચિત્ર-દર્શન

File:Way to Ramshej Fort.jpg|રામસેજ કિલ્લા ઉપર જતો રસ્તો
File:Outside view by window, Ramshej fort.jpg|બહારનો દેખાવ
File:Sunshine at Ramshej Fort.jpg|સૂર્યના કિરણો વડે શોભતો કિલ્લો
File:Lone Tree at Ramshej Fort.jpg|કિલ્લા પર વૃક્ષ
File:Stair case at Ramshej fort.jpg|પગથિયાં

## સંદર્ભો 
શ્રેણી:મહારાષ્ટ્રના કિલ્લાઓ
શ્રેણી:મહારાષ્ટ્ર
બરકના ધોધ

**બરકના ધોધ** દક્ષિણ ભારતના કર્ણાટક રાજ્યના શિમોગા જિલ્લામાં સીતા નદી પર આવેલ પાણીનો ધોધ છે અને તે ભારતના સૌથી વધુ ઊંચા દસ ધોધમાં સ્થાન ધરાવે છે. માત્ર વરસાદની મોસમ દરમિયાન આ ધોધમાં ભરપૂર પાણી પડે છે.

## ધોધ 
બરકના ધોધ અગુમ્બે થી ૧૦ કીલોમીટરના અંતરે સ્થિત થયેલ છે અને ઊંચાઈ લગભગ ૫૦૦ ફુટ અને આ વિસ્તાર પશ્ચિમી ઘાટના ગાઢ જંગલ દ્વારા ઘેરાયેલો છે.

## સંદર્ભો 
## બાહ્ય કડીઓ 
* વિશ્વ ધોધ ડેટાબેઝ માહિતી 

શ્રેણી:કર્ણાટક
શ્રેણી:જોવાલાયક સ્થળો
શ્રેણી:ભારતના જળધોધ
ઘનગડ કિલ્લો

**ઘનગડ** કિલ્લો લોનાવાલા-ખંડાલાથી ૩૦ કિલોમીટર નજીક આવેલ એક કિલ્લો છે. જે પશ્ચિમ ભારતમાં આવેલા મહારાષ્ટ્ર રાજ્યના પૂણે શહેર થી ૧૦૦ કિલોમીટર જેટલા અંતરે પૂણે જિલ્લાના મુલશી તાલુકામાં આવેલ છે. આ કિલ્લો ઓછામાં ઓછા 300 વર્ષ જૂનો છે. અહીં ૨૦૧૧-૧૨ના વર્ષમાં સમારકામ હાથ ધરવામાં આવ્યું હતું.

## સંદર્ભો 
શ્રેણી:મહારાષ્ટ્ર
શ્રેણી:મહારાષ્ટ્રના કિલ્લાઓ
ભાઈચુંગ ભુટિયા

**ભાઈચુંગ ભુટિયા** (અંગ્રેજી:Baichung Bhutia) , ભારત દેશના નિવૃત્ત આંતરરાષ્ટ્રીય ફૂટબોલ ખેલાડી છે. 
## વિગત
તેમનો જન્મ ૧૫ ડિસેમ્બર, ૧૯૭૬ના રોજ  સિક્કિમ ખાતે થયો હતો. ખૂબ જ નાની ઉંમરથી ભાઈચુંગ ફૂટબોલ રમવાનું પસંદ કરતા હતા. ૧૬ વર્ષની ઉંમરમાં **સંતોષ ટ્રોફી**માં તેઓએ પોતાનું કૌશલ્ય દેખાડ્યું હતું. આ જોઈને, **પૂર્વ બંગાળ** ટીમમાં તેમને સામેલ કરવામાં આવ્યા. સને ૧૯૯૯ના વર્ષમાં ભાઈચુંગને બેલાયત (Belait)ની બ્યૂરી ક્લબમાં એફસી (FC) તરફથી રમવા માટે એક તક મળી હતી. તેઓ ભારતીય ફૂટબોલ ટીમ (ઇન્ડિયા ફૂટબોલ ટીમ)ના કેપ્ટન પણ રહી ચૂક્યા છે. ભાઈચુંગ ભુટિયાને વર્ષ ૧૯૯૮માં અર્જુન એવોર્ડ અને ૨૦૦૮માં પદ્મશ્રી પુરસ્કારથી સન્માનિત કરવામાં આવ્યા છે.

## સંદર્ભો 
શ્રેણી:૧૯૭૬માં જન્મ
શ્રેણી:જીવિત લોકો
શ્રેણી:રમત
શ્રેણી:પદ્મશ્રી પુરસ્કાર વિજેતાઓ
સરદાર વલ્લભભાઈ પટેલ સ્ટેડિયમ, વલસાડ

**સરદાર વલ્લભભાઈ પટેલ સ્ટેડિયમ** ભારતીય ક્રિકેટ સ્ટેડિયમ છે, જે વલસાડ, ગુજરાત ખાતે આવેલ છે. આ સ્ટેડિયમ પરનું મેદાન સ્થાનિક ટુર્નામેન્ટ જેમ કે રણજી ટ્રોફી માટે ગુજરાત ક્રિકેટ ટીમ માટે હોમ પિચ તરીકે ભાગ ભજવે છે. આ સ્ટેડિયમની માલિકી વલસાડ જિલ્લા ક્રિકેટ એસોસિયેશન પાસે છે, જે ગુજરાત ક્રિકેટ એસોસિયેશન સાથે જોડાયેલી છે. આ સ્ટેડિયમ વેસ્ટ ઝોન હેઠળ આવે છે. સ્ટેડિયમ માત્ર ભારતીય ડોમેસ્ટિક સિઝન દરમિયાન ક્રિકેટ મેચ માટે વપરાય છે. આ મેદાનનો ઉપયોગ આંતરરાષ્ટ્રીય ક્રિકેટ મેચો માટે હજુ સુધી કરવામાં આવ્યો નથી.

## બાહ્ય કડીઓ 
* ક્રિકઈન્ફો પર મેદાન વિષયક માહિતી 

શ્રેણી:વલસાડ જિલ્લો
સુંવાળી બિચ, સુરત

**સુંવાળી બિચ** અથવા **સુંવાલી બિચ** (અંગ્રેજી: Suvali Beach) સુરત નજીક આવેલ એક દરિયાકિનારો છે, જે અગાઉ સ્વાલી (સુંવાળીની આંગ્લ આવૃત્તિ) તરીકે ઓળખાતો હતો. સુંવાળી બીચ એક શહેરી બીચ છે, જે અરબી સમુદ્ર નજીક આવેલ સુંવાળી ગામ, હજીરા, સુરત, ગુજરાત રાજ્ય, ભારત ખાતે આવેલ છે. કાળી રેતી ધરાવતો આ બીચ સુરત મધ્યેથી  જેટલા અંતરે આવેલ છે અને ભારતના સ્વચ્છ બીચમાં ગણાય છે.

## ઇતિહાસ 
સુંવાળી બીચ ઇસ્ટ ઇન્ડિયા કંપની માટે ભારતમાં પ્રવેશ કરવા માટેનો એક માર્ગ હતો. ૧૬૧૨ના વર્ષમાં કેપ્ટન થોમસ બેસ્ટ આવ્યો હતો અને પોર્ટુગીઝ સાથે યુદ્ધ (સુંવાળીનું યુદ્ધ) કરી તેમને હરાવ્યા હતા. સુંવાળી બીચ આધુનિક ભારતીય નૌકાદળના જન્મસ્થળ તરીકે પણ ઓળખાય છે.

## સંદર્ભ 
## બાહ્ય કડીઓ 
* સુંવાલી ગામના દરિયાકિનારા વિશે ગુજરાત પ્રવાસન નિગમની વેબસાઇટ પર 

શ્રેણી:સુરત શહેર
ફારુખ એન્જીનિયર

**ફારુખ એન્જીનિયર** () (જન્મ ૨૫ ફેબ્રુઆરી ૧૯૩૮, મુંબઈ) એક ભૂતપૂર્વ ભારતીય પારસી ક્રિકેટ ખેલાડી છે. તેમણે પોતાની ટેસ્ટ કારકિર્દીમાં ભારતીય ક્રિકેટ ટીમ માટે કુલ ૪૬ મેચ રમી હતી. ફારુખ પ્રથમ કક્ષાની ક્રિકેટમાં, મુંબઇ ક્રિકેટ ટીમ માટે રમતા હતા.

ફારુખ એન્જિનિયરે પોતાનો અભ્યાસ પોદાર કોલેજ, માટુંગા, મુંબઈથી પૂર્ણ કર્યો હતો.

તેમણે તેમના ટેસ્ટ ક્રિકેટની શરૂઆત ૧ ડિસેમ્બર ૧૯૬૧ના રોજ ઇંગ્લેન્ડ ક્રિકેટ ટીમ સામે રમીને કરી હતી, જ્યારે અંતિમ ટેસ્ટ મેચ ૨૩ જાન્યુઆરી ૧૯૭૫ના રોજ વેસ્ટ ઇન્ડિઝ ક્રિકેટ ટીમ સામે રમી હતી. એકદિવસીય મેચમાં પદાર્પણ ૧૩ જુલાઈ ૧૯૭૪ના રોજ ઇંગ્લેન્ડ સામે રમીને કર્યું હતું અને અંતિમ એકદિવસીય મેચ ૧૪ જૂન ૧૯૭૫ના રોજ ન્યૂઝીલેન્ડ ક્રિકેટ ટીમ સામે રમ્યા હતા.

ફારુખ એન્જિનિયરે તેમની ટેસ્ટ કારકિર્દીમાં કુલ ૪૬ મેચમાં ૨૬૧૧ રન કર્યા હતા અને એકદિવસીય ક્રિકેટમેચની ૫ મેચમાં ૧૧૪ રન બનાવ્યા હતા.

## સંદર્ભો 
શ્રેણી:જીવિત લોકો
શ્રેણી:ભારતીય ક્રિકેટ ખેલાડી
શ્રેણી:૧૯૩૮માં જન્મ
સ્મારક સ્તંભ, સંજાણ

thumb|સ્મારક પરની તકતી
**સ્મારક સ્તંભ** સંજાણ, ગુજરાત ખાતે આવેલ એક સ્મારક છે. આ સ્મારક પારસીઓ (ઝોરાષ્ટ્રીયન)ના છ સદીઓ પહેલાના આગમનની યાદ અપાવે છે. અહીં જાદી રાણા નામક હિંદુ રાજાના શાસન વેળા વહાણો ભરીને હિજરતીઓનું એક જૂથ - જે ફારસી સામ્રાજ્યના પતન પછી મુસ્લિમ દમનના કારણે આવ્યા હતા અને સંજાણના રાણાએ તેમનું સ્વાગત કર્યું હતું અને વસવાટ કરવાની મંજુરી આપી હતી.

આ સ્મારક પરની તકતી પરથી માહિતી મળે છે કે આ આગમન ઇ.સ. ૯૩૬ના સમયમાં થયું હતું. આ સ્મારક ઝોરાષ્ટ્રીયનોના ભારતમાં આગમનની ઘટનાને શાશ્વત બનાવવાના હેતુથી ૧૯૨૦ના વર્ષમાં બાંધવામાં આવ્યું હતું, આ સ્મારક સંકુલમાં એક પારસી ધર્મશાળા છે. સંજાણના સ્થાનિક પારસીઓ આગમનની ઉજવણી સમુદાય દ્વારા ઉજવણી નવેમ્બર મહિનામાં "સંજાણ દિન" ઉજવે છે. આ સ્મારક વડોદરા ગ્રેનાઈટ વડે બાંધવામાં આવેલ છે. તેની ઊંચાઇ સળગતી જ્યોત સહિત ૫૦ ફુટ છે. આ સ્તંભ એક ચોરસ પ્લેટફોર્મ પર બનાવવામાં આવેલ છે. ત્યાં ૨૩ જેટલા કોતરણીવાળા પથ્થરો (rosettes) સુશોભન માટે મુકવામાં આવેલ છે.

## સંદર્ભ 
## બાહ્ય કડીઓ 
* 

શ્રેણી:વલસાડ જિલ્લો
શ્રેણી:પારસી ધર્મ
બુદ્ધિપ્રકાશ

**બુદ્ધિપ્રકાશ** ‍() ગુજરાતી ભાષાનું ગુજરાત વિદ્યા સભા (અગાઉ ગુજરાત વર્નાક્યુલર સોસાયટી તરીકે ઓળખાતી), અમદાવાદ દ્વારા પ્રકાશિત થતું એક સામયિક છે.

## ઇતિહાસ 
*બુદ્ધિપ્રકાશ*ની સ્થાપના ૧૮૫૦માં લીથોટાઇપ પાક્ષિક તરીકે થઇ હતી. આ સામયિકનો પ્રથમ અંક ૧૫ મે ૧૮૫૦ના રોજ અમદાવાદથી પ્રગટ થયો હતો. પ્રથમ અંકમાં ૧૬ પાનાંઓમાં ૨૬ વિષયો આવરાયા હતા જેમાં વિજ્ઞાન અને ટેકનોલોજીથી લઇને ફિલસૂફીનો સમાવેશ થતો હતો. તેની કિંમત પ્રતિ અંક ૧.૫ આના હતી. દોઢ વર્ષના પ્રકાશન પછી તે બંધ કરવામાં આવ્યું હતું. હાલમાં આ સામયિકના તંત્રી કુમારપાળ દેસાઈ છે અને સંપાદક તરીકે રાજેન્દ્ર પટેલ અને સુભાષ બ્રહ્મભટ્ટ સેવાઓ આપી રહ્યા છે.

## સામગ્રી 
*બુદ્ધિપ્રકાશ* સામયિકે ૧૯મી સદીમાં ગુજરાતની સામાજીક સુધારણા ચળવળમાં અગત્યનો ભાગ ભજવ્યો હતો અને અન્ય ઘણા ક્ષેત્રોમાં સુધારાઓની હિમાયત કરી હતી. સાહિત્ય ઉપરાંત તેમાં સમાજશાસ્ત્ર, રાજકારણ, ધર્મ, તત્ત્વજ્ઞાન, પ્રાણીશાસ્ત્ર, વનસ્પતિશાસ્ત્ર, પુરાતત્વ, ઇતિહાસ, ભૂગોળ અને અર્થશાસ્ત્રના વિષયોની માહિતી પ્રગટ થઇ છે. તેમાં ક્યારેક ખાસ અંક પણ પ્રકાશિત થયા છે. દલપતરામનું *દલપતપિંગળ* આ સામયિકમાં ૧૮૫૫ થી ૧૮૬૦ દરમિયાન પ્રગટ થયું હતું.

## સંદર્ભ 
શ્રેણી:ગુજરાતી સાહિત્ય
શ્રેણી:ગુજરાતી સામયિકો
સેંટિયાગો

**સૅંટિયાગો** ચિલી દેશની રાજધાની છે.

શ્રેણી:રાજધાની
મુનમુન દત્તા

**મુનમુન દત્તા** એક ભારતીય ફિલ્મ અને ટેલિવિઝન અભિનેત્રી અને મોડલ છે. તેણીએ લાંબા સમયથી અવિરત ચાલી રહેલી હિન્દી ધારાવાહિક *તારક મહેતા કા ઉલ્ટા ચશ્મા*માં બબીતા તરીકે અભિનય કર્યો છે.

## પ્રારંભિક જીવન અને શિક્ષણ 
મુનમુન દત્તાનો જન્મ દુર્ગપુર, પશ્ચિમ બંગાળ ખાતે ગાયકોના એક કુટુંબ થયો હતો. તેમણે શાસ્ત્રીય સંગીતમાં ઔપચારિક તાલીમ મેળવી છે. તેના ઉચ્ચતર માધ્યમિક શિક્ષણ સમાપ્ત કર્યા પછી પુણે, મહારાષ્ટ્ર ખાતે એક કોલેજમાં પ્રવેશ લીધો.  તે પૂર્ણ થયા પછી સ્નાતકોત્તર પદવી ઇંગ્લીશ વિષયમાં મેળવેલ છે.

પૂણેમાં વસવાટ દરમ્યાન દત્તાએ ફેશન શોમાં ભાગ લીધો હતો. મુંબઈ આવીને તેણીએ અભિનયની શરૂઆત ઝી ટીવી પર ૨૦૦૪ના વર્ષમાં *હમ સબ બારાતી* નામના ધારાવાહિકથી કરી હતી. પોતાની પ્રથમ ફિલ્મ ભૂમિકા તેણીએ કમલ હસનની *મુંબઇ એક્સપ્રેસ* ફિલ્મમાં કરી હતી, ૨૦૦૬ના વર્ષમાં તેણીએ ફિલ્મ *હોલીડે* માં અભિનય કર્યો છે.

## ટેલિવિઝન 
* ૨૦૦૪ *હમ સબ બારાતી*
* ૨૦૦૮ – *તારક મહેતા કા ઉલ્ટા ચશ્મા*માં બબીતા ક્રિષ્નન ઐયર તરીકે.

## ફિલ્મોગ્રાફી 
* ૨૦૦૫ *મુંબઇ એક્સપ્રેસ*
* ૨૦૦૬ *હોલીડે*
* ૨૦૧૫ *ઢિંચાક એન્ટરપ્રાઇઝ*

## સંદર્ભો 
## બાહ્ય કડીઓ 
* 

શ્રેણી:ભારતીય અભિનેત્રી
શ્રેણી:જીવિત લોકો
શ્રેણી:૧૯૮૭માં જન્મ
હંગપન દાદા

હવાલદાર **હંગપન દાદા** એસી (૨ ઓક્ટોબર ૧૯૭૯ – ૨૭ મે ૨૦૧૬) એ ભારતીય ભૂમિસેનાની આસામ રેજિમેન્ટના સૈનિક હતા. તેમને ઓગષ્ટ ૨૦૧૬માં ભારતનો શાંતિકાળનો સર્વોચ્ચ વીરતા પુરસ્કાર અશોક ચક્ર મૃત્યુપર્યંત એનાયત કરાયો હતો.

## શરૂઆતનું જીવન 
દાદાનો જન્મ બોરદુરીઆ ગામ, તિરપ જિલ્લો, અરુણાચલ પ્રદેશ ખાતે થયો હતો. દાદાએ તેમના બાળપણના મિત્ર સોમહાંગ લામરાને નદીમાં ડૂબતા બચાવ્યા હતા.

## સૈન્ય કારકિર્દી 
૨૮ ઓક્ટોબર ૧૯૯૭ના રોજ દાદા પેરાશુટ રેજિમેન્ટની ત્રીજી પલટનમાં ભરતી થયા. ૨૦૦૫માં તેમની બદલી આસામ રેજિમેન્ટના મુખ્યાલય ખાતે કરવામાં આવી હતી અને ૨૪ જાન્યુઆરી ૨૦૦૮ના રોજ તેઓ ૪થી પલટન, આસામ રેજિમેન્ટ સાથે જોડાયા. બાદમાં તેમણે રાષ્ટ્રીય રાઇફલ્સ ખાતે બદલી માટે વિનંતી કરી અને મે ૨૦૧૬માં તેમની વિનંતી સ્વીકારી અને જમ્મુ અને કાશ્મીરના કુપવાડા જિલ્લામાં તૈનાત ૩૫મી રાષ્ટ્રીય રાઇફલ્સ પલટનમાં નિમણુક અપાઈ. તેઓ શહીદ થયા ત્યારે આ પલટન સાથે જ તૈનાત હતા.

## અશોક ચક્ર 
૨૬ મે ૨૦૧૬ની રાત્રિએ દાદા સાબુ ચોકીનું નેતૃત્ત્વ કરી રહ્યા હતા અને તેઓએ આશરે ૧૨,૫૦૦ ફીટની ઉંચાઈએ નૌગામ, જમ્મુ અને કાશ્મીર ખાતે આવેલ શમશાબારીની પર્વતમાળામાં છુપાયેલા આતંકવાદીઓને મારી હટાવવાની કાર્યવાહીમાં સામેલ થયા જેમાં મોટા પ્રમાણમાં હથિયારધારી ચાર આતંકવાદીઓને મારવામાં આવ્યા. તેઓએ પોતાના સેક્શન સાથે આતંકવાદીઓને હિલચાલ કરતા જોયા અને કાર્યવાહીનો આરંભ કર્યો જે ૨૪ કલાક કરતા વધુ ચાલ્યો. તેઓ આતંકવાદીઓ જે સ્થળ પર હતા ત્યાં દોડી ગયા અને બે આતંકવાદીઓને મારી નાખ્યા. બાદમાં ત્રીજા આતંકવાદી સાથે હાથોહાથની લડાઈ કરતાં તેઓ ટેકરી પરથી અંકુશ રેખા તરફ પડવા લાગ્યા. આ સમયે તેમણે ત્રીજા આતંકવાદીને મારી નાખ્યો પરંતુ ચોથા અને આખરી આતંકવાદીએ તેમને ગોળી મારી. તેમ છતાં આખરી આતંકવાદીને તેમણે છટકવાનો મોકો ન આપ્યો અને તેને ઘાયલ કર્યો. આ ઇજાઓને કારણે તેઓ શહીદ થયા.

એકદમ નજીકથી થયેલી આ લડાઈમાં પોતાની સુરક્ષાને અવગણી ત્રણ આતંકવાદીઓને મારવા માટે તેમજ ચોથાને ઘાયલ કરવા માટે, ઘૂસણખોરી નિષ્ફળ બનાવી તેમના સૈનિકોને સુરક્ષિત રાખવા માટે દાદાને મરણોપરાંત અશોક ચક્ર એનાયત કરાયું.

## ખાનગી જીવન 
દાદાના લજ્ઞ ચાસેન લોવાંગ સાથે થયાં છે અને તેમને બે બાળકો છે.

## સ્મારક 
તેમની સ્મૃતિમાં આસામ રેજિમેન્ટલ મુખ્યાલય દ્વારા તેમના મુખ્ય કાર્યાલયને હંગપન દાદાનું નામ આપ્યું છે. તેનું ઉદ્ઘાટન દાદાના પત્નીએ કર્યું હતું. અરુણાચલ પ્રદેશના તત્કાલીન મુખ્યમંત્રી પેમા ખાંડુએ વાર્ષિક ફુટબોલ અને વોલીબોલ સ્પર્ધાને હંગપન દાદા મેમોરીયલ ટ્રોફી આપ્યું.

## સંદર્ભ 
શ્રેણી:૧૯૭૯માં જન્મ
શ્રેણી:અશોક ચક્ર વિજેતા
શ્રેણી:૨૦૧૬માં મૃત્યુ
ન્યૂ યૉર્ક (રાજ્ય)

ન્યૂ યૉર્ક રાજ્ય યુનાઇટેડ સ્ટેટ્સ દેશનું વસ્તી પ્રમાણે ૪થું સાવથી મોટું રાજ્ય છે.

ન્યૂ યૉર્ક રાજ્ય ના ન્યૂ યૉર્ક સિટીમાં (અને એના પાસના રાજ્ય ન્યૂ જર્સીમાં) ઘણા ગુજરાતીયો સ્થાયી છીયે.
## સંદર્ભ 
શ્રેણી:અમેરિકાના રાજ્યો
બિરલા પ્લેનેટોરિયમ

**બિરલા પ્લેનિટોરિયમ** કોલકાતા, પશ્ચિમ બંગાળ, ભારત, ખાતે એક મજલાવિહીન ઈમારત છે, જેનું સ્થાપ્ત્ય  લાક્ષણિક ભારતીય શૈલીમાં સાંચીના બૌદ્ધ સ્તૂપ પર આધારિત છે. ચૌરંઘી રોડ પર  વિક્ટોરિયા મેમોરિયલ, સેન્ટ પોલ કેથેડ્રલ તેમ જ દક્ષિણ કોલકાતાના મેદાનને અડીને આવેલું છે. તે એશિયાનું સૌથી મોટું પ્લેનિટોરિયમ અને વિશ્વમાં બીજા નંબરનું સૌથી મોટું પ્લેનિટોરિયમ છે. ભારતમાં બે અન્ય બિરલા પ્લેનેટોરિયમ આવેલ છે: ચેન્નાઇ ખાતે બી. એમ. બિરલા પ્લેનિટોરિયમ અને  હૈદરાબાદ ખાતે બિરલા પ્લેનિટોરિયમ.

*તારામંડળ * જેવા હુલામણા નામથી ઓળખાતા પ્લેનિટોરિયમનું ઉદ્ઘાટન જુલાઈ ૨, ૧૯૬૩ના દિવસે ભારતના વડાપ્રધાન જવાહરલાલ નહેરુ દ્વારા કરવામાં આવ્યું . અહિંયાં એક ઇલેક્ટ્રોનિક્સ લેબોરેટરી છે, જે ડિઝાઇન અને ફેબ્રિકેશનના વૈજ્ઞાનિક સાધનો વડે સજ્જ છે. અહીં એક ખગોળશાસ્ત્ર ગેલેરી છે કે જ્યાં આકાશી મોડેલો તથા પ્રખ્યાત ખગોળશાસ્ત્રીઓનાં ચિત્રોનો વિશાળ સંગ્રહ છે. આ પ્લેનિટોરિયમ ખાતે એક ખગોળીય વેધશાળા છે, જે સજ્જ છે સેલેસ્ટ્રોન C-14 ટેલિસ્કોપ ST6 CCD કેમેરા અને સૌર ફિલ્ટર જેવી એક્સેસરીઝ સાથે. અહીં જનતા અને વિદ્યાર્થીઓ ૧૦૦ કરતાં વધુ ખગોળીય પ્રોજેક્ટ માટે ખગોળશાસ્ત્ર, ખગોળ-ભૌતિકી, અવકાશ વિજ્ઞાન તેમજ તારા અને ગ્રહો અંગેની માન્યતાઓ વિષયક વિવિધ હકીકતો મેળવી તેના પર કાર્ય કરી શકે એવી સવલત મળે છે. તે ૬૮૦ માણસોની ક્ષમતા ધરાવે છે.

અહીં ૧૨:૦૦ થી ૧૯:૦૦ કલાક દરમિયાન દૈનિક કાર્યક્રમો અંગ્રેજી, બંગાળી અને હિન્દી ભાષામાં રજુ કરવામાં આવે છે. ક્યારેક ક્યારેક ઉડિયા, તમિલ, ગુજરાતી, જેવી અન્ય ભાષાઓમાં પણ કાર્યક્રમો રજુ કરવામાં આવે છે. રજાઓના દિવસોમાં વધારાના કાર્યક્રમો પણ રજુ કરવામાં આવે છે.
આ પ્લેનિટોરિયમ એમ એલ દાલમીયાં એન્ડ કંપની દ્વારા બનાવવામાં આવ્યું હતું, જેના માલિક બોર્ડ ઓફ કંટ્રોલ ફોર ક્રિકેટ ઇન ઇન્ડિયાના ભૂતપૂર્વ પ્રમુખ જગમોહન દાલમીયાં હતા.

હાલમાં અહીં નવીનીકરણ ચાલી રહ્યું છે. આ નવીનીકરણ ઓગસ્ટ, ૨૦૨૯ સુધીમાં પૂર્ણ કરવામાં આવશે.

## સંદર્ભો 
## બાહ્ય કડીઓ 
* 
Commonscat-ઇનલાઇનCommonscat-ઇનલાઇનCommonscat-ઇનલાઇનCommonscat-ઇનલાઇન

શ્રેણી:પશ્ચિમ બંગાળ
શ્રેણી:જોવાલાયક સ્થળો
મોહન ગોસ્વામી

લાન્સ નાયક મોહન નાથ ગોસ્વામી એ ભારતીય ભૂમિસેનાના ખાસ દળોમાં કમાન્ડો હતા અને તેમણે જમ્મુ અને કાશ્મીરમાં આતંકવાદીઓ સાથે લડતાં શહાદત હાંસલ કરી હતી. ગોસ્વામી ૯મી પલટણ, પેરાશુટ રેજિમેન્ટમાં તૈનાત હતા. તેઓએ આખરી ૧૧ દિવસોમાં ત્રણ આતંકવાદી વિરોધિ કાર્યવાહીમાં સક્રિય ભાગ લીધો હતો જેમાં દસ આતંકવાદીઓને મારવામાં આવ્યા હતા અને એકને જીવિત પકડવામાં આવ્યો હતો. ૩ સપ્ટેમ્બર ૨૦૧૫ના રોજ જમ્મુ અને કાશ્મીરના કુપવાડા ખાતે ચાર આતંકવાદીઓ સાથે લડતાં લગાવાયેલી ઘાતની કાર્યવાહી દરમિયાન શહીદ થયા હતા. તેમની આ કાર્યવાહીઓ માટે તેમને ભારતનો શાંતિકાળનો સર્વોચ્ચ વીરતા પુરસ્કાર અશોક ચક્ર (પુરસ્કાર) એનાયત કરાયો હતો.

## જીવન 
તેઓ ઉત્તરાખંડના નૈનિતાલ જિલ્લોના બિંદુખટ્ટાના ઈન્દિરા નગર ગામના રહેવાશી હતા. તેમના લજ્ઞ ભાવના ગોસ્વામી સાથે થયા હતા અને તેમને એક પુત્રી ભુમિકા ગોસ્વામી હતી. તેમના પિતા પણ ભારતીય ભૂમિસેનામાં સેવા આપી ચૂક્યા છે.

## સૈન્ય કારકિર્દી 
૨૦૦૨માં ભારતીય સેનાના ખાસ દળોમાં જોડાવા માટે લાન્સ નાયક મોહન નાથ ગોસ્વામી સ્વયંસેવક તરીકે આગળ આવ્યા. તેમના આખરી ૧૧ દિવસોમાં ત્રણ કાર્યવાહીમાં તેઓ સક્રિય રુપે હતા જેમાં પ્રથમ કાર્યવાહી ખુરમુર, હંદવાડા ખાતે ૨૩ ઓગષ્ટના રોજ કરાઈ જેમાં લશ્કર-એ-તોઇબાના ત્રણ આતંકવાદીઓને મારવામાં આવ્યા. રાફીઆબાદ ખાતેની બીજી કાર્યવાહીમાં તેઓ સ્વયંસેવક તરીકે જોડાયા અને બે દિવસ ચાલેલી કાર્યવાહીના અંતે ત્રણ લશ્કર-એ-તોઇબાના આતંકવાદીઓને મારવામાં આવ્યા અને એક આતંકવાદી સજ્જાદ એહમદ ઉર્ફે અબુ ઉબેદુલ્લાહ ને જીવિત કબ્જે કરાયો. તેમની આખરી કાર્યવાહી ૩ સપ્ટેમ્બરના રોજ હતી જેમાં તેઓ ઘાત લગાવીને હુમલો કરતી ટુકડીનો ભાગ હતા. તેઓ ગોળીબાદ દરમિયાન ઘાયલ થયા હોવા છતાં બે આતંકવાદીઓને મારી નાખ્યા અને અન્ય બે ને ઘાયલ કર્યા. બાદમાં ઇજાઓને કારણે તેઓ શહીદ થયા.

## બાદમાં 
બાદમાં તેમના પાર્થિવ દેહને ભારતીય વાયુસેનાના જહાજ દ્વારા જન્મસ્થળ સુધી પહોંચાડાયો અને તેમનું પૂર્ણ સૈન્ય સન્માન સાથે અંતિમસંસ્કાર કરાયો.

## પ્રશસ્તિ 
મોહન ગોસ્વામી પ્રશસ્તિ પત્ર નીચે મુજબનું લખાણ ધરાવે છે -

૨/૩ સપ્ટેમ્બર ૨૦૧૫ની રાત્રિએ લાન્સ નાયક મોહન નાથ ગોસ્વામી જમ્મુ અને કાશ્મીરના કુપવાડા જિલ્લામાં હાપુદ્રાના જંગલમાં ઘાત લગાવીને હુમલો કરનારી ટુકડીનો ભાગ હતા. આશરે ૨૦:૧૫ કલાકે ચાર આતંકવાદીઓ સાથે સામનો થયો જેમાં ટુકડીના બે સભ્યો ઘાયલ થયા અને તેઓ ફસાઈ ગયા. લાન્સ નાયક ગોસ્વામી તેમના સાથી સાથે આગળ ધસી ગયા અને પોતાના જીવને જોખમમાં મૂકી અને ઘાયલ સૈનિકોને બચાવવાના કાર્યમાં લાગી ગયા. તેમણે સૌપ્રથમ એક આતંકવાદીને મારવમાં સહાય કરી. ઘાયલ સાથીઓને ગંભીર ખતરો જણાતાં તેઓ અન્ય આતંકવાદીઓ તરફ ધસી ગયા અને પોતેના તરફ ગોળીબાર આકર્ષિત કર્યો જેમાં તેમના સાથળના ભાગે ગોળી વાગી. તેની પરવા કર્યા વિના આગળ વધ્યા અને એક આતંકવાદીને મારી નાખ્યો અને અન્ય એકને ઘાયલ કર્યો. તે સમયે તેમના પેટના ભાગે પણ ગોળી વાગી. તેમ છતાં તેમણે આખરી આતંકવાદી પર હુમલો કર્યો અને તેને મારી નાખ્યો. આ કાર્યવાહીમાં થયેલ ઈજાઓને કારણે તેઓ શહીદ થયા. લાન્સ નાયક મોહને માત્ર બે આતંકવાદીઓને માર્યા જ નહિ પરંતુ અન્ય બે આતંકવાદીને મારવામાં સહાય કરી અને તેમણે ત્રણ ઘાયલ સાથી સૈનિકોના જીવ બચાવ્યા. આમ, લાન્સ નાયક મોહન નાથ ગોસ્વામીએ અપ્રતીમ વીરતાનું પ્રદર્શન કર્યું અને ઘાયલ સાથીઓને બચાવતાં ભારતીય સૈન્યની પરંપરાને દર્શાવતું સર્વોચ્ચ બલિદાન આપ્યું.

## સંદર્ભ 
## બાહ્ય કડીઓ 
* લાન્સ Naik મોહન ગોસ્વામી થશે અંતિમ સંસ્કાર સાથે સંપૂર્ણ લશ્કરી સન્માન-యూట్యూబ్ వీడియో
* આર્મી અધિકારી મૃત હત્યા કર્યા પછી 10 બળવાખોરો, એક કબજે

શ્રેણી:અશોક ચક્ર વિજેતા
સ્વારઘાટ, હિમાચલ પ્રદેશ

**સ્વારઘાટ** () એ ચંદીગઢ-મનાલી ધોરી માર્ગ પર આવતું એક વિરામ સ્થાન છે, જે ઉત્તર ભારતમાં હિમાચલ પ્રદેશના બિલાસપુર જિલ્લામાં આવેલ છે.

## સામાન્ય માહિતી 
* આબોહવા: શિયાળામાં હળવી ઠંડી અને ઉનાળામાં ખુશનુમા હોય છે.
* ઉંચાઇ: ૧૨૨૦ મીટર.
* મુલાકાત માટે સમય: સમગ્ર વર્ષ દરમિયાન.

## માર્ગ-દર્શન 
* રોડ દ્વારા: ચંદીગઢ (વાયા રોપાર) તે ૯૦ કિમી દૂર છે. સિમલા થી તે ૧૨૪ કિ.મી. અને બિલાસપુર થી ૪૦ કિ.મી.
* રેલવે દ્વારા: કિરાતપુર (Kiratpur) (નજીકનું રેલ્વે સ્ટેશન) થી તે લગભગ ૨૦ કિમી દૂર છે.
* હવાઈસેવા દ્વારા: ચંદીગઢ સ્વારઘાટ થી સૌથી નજીકનું હવાઈ મથક છે.

## આકર્ષણો 
* હોટેલ હિલ ટોપ (૦ કિ. મી.)
* નાલાગઢ ફોર્ટ (૪.૫ કિ. મી.)
* ભીમકાલી મંદિર (૬ કિમી)
* નૈના દેવી મંદિર (૨૦ કિ. મી.)
* ભાખરા (૩૭ કિમી)

## બાહ્ય કડીઓ 
* હિમાચલ પ્રવાસન વિકાસ નિગમ 
* હિમાચલ પ્રવાસન વિભાગ, ભારત 

## સંદર્ભો 
શ્રેણી:હિમાચલ પ્રદેશ
પવનકુમાર ચામલિંગ

**પવન કુમાર ચામલિંગ** ભારતના સિક્કિમ રાજ્યના મુખ્ય મંત્રી હતા. તેઓ રાજકીય પક્ષ સિક્કિમ ડેમોક્રેટિક ફ્રન્ટના સ્થાપક અધ્યક્ષ છે.

## ૨૦૧૪ 
૨૦૧૪ના વર્ષની વિધાનસભા ચૂંટણીમાં સિક્કિમ ડેમોક્રેટિક પાર્ટી (SDF)એ ૩૨માંથી ૨૨ બેઠકો મેળવી હતી.

## સંદર્ભો 
## બાહ્ય કડીઓ 
* સિક્કિમ સરકારના અધિકૃત જાળસ્થળ પર પવનકુમાર ચામલિંગ  

શ્રેણી:રાજકારણી
શ્રેણી:સિક્કિમ
રાજા દાહિર

**દાહિર સેન** (૬૬૧ - ૭૧૨) સિંધ પ્રદેશનો છેલ્લો હિંદુ રાજા હતો. તે સિંધના પુષ્કર્ણ બ્રાહ્મણ વંશનો ઉત્તરાધિકારી હતો. હાલના ભૌગોલિક પ્રદેશ પ્રમાણે, ત્યારનું સિંધ એ આજના અફઘાનિસ્તાન, બલુચિસ્તાન, પાકિસ્તાન, પંજાબ તેમ જ ઈરાનના અમુક વિસ્તારોનું બનેલ હતું. ઇસ્લામના પ્રસાર હેતુથી ભારતીય ઉપખંડ ઉપર કરવામાં આવેલા ઇસ્લામિક આક્રમણના શરૂઆતના તબક્કામાં દાહિરનું રાજ્ય મહંમદ બિન કાસમે જીતી લીધું હતું. મહંમદ બિન કાસમ ઉમ્મ્યદ ખિલાફતનો એક સેના નાયક હતો. દાહિર યુધ્ધમાં સિંધુ નદીના કિનારે હાલમાં પાકિસ્તાનમાં આવેલા નવાબશાહ શહેરની નજીક અરોરમાં  હણાયો હતો. આજની તારીખેય અરોરમાં તે વખતનું પ્રચલિત એવું કાલકા દેવી માતાનું મંદિર છે. દાહીરનું માથું કાપીને સાબિતી રૂપે ઉમ્મયદ શાસક અલ-હજ્જાજ બિન યુસુફને મોકલવામાં આવ્યું હતું. દાહીરનું પતન થવાથી મોટા ભાગની તે વખતની હિંદુ સ્ત્રીઓએ હુમલાખોર મુસલમાનોના ધાડાઓના હાથે પોતાની આબરૂ અને શીલ ગુમાવવાના બદલે સામૂહિક સતી થવું (જે આગળ જઈને રાજપૂત રાજ્યોમાં જોહર તરીકે પ્રચલિત થયું) હસતે મોંઢે સ્વીકાર્યું હતું. અને બાકીના બચેલા વંશજોને ગુલામીમાં ધકેલી દેવામાં આવ્યા હતા.

## ચચનામામાંથી મળતી વિગતો 
દાહિર એક બ્રાહ્મણ રાજા હતો કે જેના પૂર્વજોએ બૌદ્ધ શાસકો પાસેથી સત્તા ઝૂંટવી હતી. દાહીરના દાદા ચચ રાજાએ તેના કાળ દરમ્યાનના રાય રાજવંશના છેલ્લા રાજા રાય સાહસી (બીજો)ના દરબારમાં મંત્રી તરીકે સેવાઓ આપી હતી. રાજા બાદ વિધવા રાણી સાથે લગ્ન થવાથી તેને સત્તારૂઢ થવાનો મોકો મળ્યો હતો. 

ચચનામું એ આરબોના સિંધ ઉપર પ્રભુસત્તા મેળવ્યા અંગેનો વિસ્તૃત અહેવાલ આપતી એક પ્રાચીન નોંધપોથી છે. તે "સિંધ-ફતેહનામું" અથવા "તારીખ-એ-હિન્દ અને સિંધ" નામે પણ જાણીતું છે.  તેનું સૌપ્રથમ અરબીમાંથી ફારસી ભાષામાં ભાષાંતર ઇસ ૧૨૧૬માં મહંમદ અલી બિન હામીદ અબુ બક્ર દ્વારા કરવામાં આવ્યું હતું તેમ મનાય છે. 

## સંદર્ભ
મુકુંદ વરદરાજન

મેજર **મુકુંદ વરદરાજન** એસી (૧૨ એપ્રિલ ૧૯૮૩ - ૨૫ એપ્રિલ ૨૦૧૪) એ ભારતીય ભૂમિસેનાની રાજપૂત રેજિમેન્ટમાં એક અફસર હતા. ૨૦૧૪માં તેમને જમ્મુ અને કાશ્મીરના શોપિયાં જિલ્લામાં ત્રણ આતંકવાદીઓને ઠાર મારવા માટે ભારતનો શાંતિકાળનો સર્વોચ્ચ વીરતા પુરસ્કાર અશોક ચક્ર એનાયત કરવામાં આવ્યો.

## ખાનગી જીવન 
મેજર મુકુંદ વરદરાજનનો જન્મ ૧૨ એપ્રિલ ૧૯૮૩ના રોજ થયો હતો. તેમના પિતા આર. વરદરાજન અને માતા ગીતા હતા. તેઓ ચેન્નઈ, ભારત ખાતે રહેતા હતા. તેમને બે બહેનો શ્વેતા અને નિત્યા હતી. મુકુંદના લજ્ઞ તેમના લાંબા સમયના પ્રેમિકા ઇન્દુ રેબેકા વર્ગિસ સાથે ૨૮ ઓગષ્ટ ૨૦૦૯ના રોજ થયાં હતાં. તેમણે વાણિજ્યમાં પદવી એનાથુર ખાતેથી અને પત્રકારત્વમાં ડિપ્લોમા મદ્રાસ ક્રિશ્ચિઅન કોલેજ, તાંબરમ ખાતેથી મેળવી હતી. તેમના દાદા અને બે કાકા સેનામાં સેવા આપી ચૂક્યા હતા અને તેનાથી પ્રેરિત થઈ અને તેઓ પણ જોડાયા હતા.

## શરૂઆતની કારકિર્દી 
મુકુંદ અફસર તાલીમ અકાદમી, ચેન્નઇ ખાતે તાલીમ મેળવી અને ૨૨મી રાજપુત પલટણમાં લેફ્ટનન્ટ તરીકે ૨૦૦૬માં જોડાયા હતા. તેમણે મઉ, મધ્ય પ્રદેશ ખાતેની પાયદળ શાળામાં સેવા આપી હતી અને લેબેનાન ખાતે સંયુક્ત રાષ્ટ્રસંઘની શાંતિસેનામાં પણ ફરજ બજાવી હતી. ડિસેમ્બર ૨૦૧૨માં તેઓને ૪૪મી રાષ્ટ્રિય રાઇફલ્સમાં નિયુક્તિ આપવામાં આવી જે જમ્મુ અને કાશ્મીરના શોપિયાં જિલ્લામાં તૈનાત હતી.

## મૃત્યુ 
thumb|અંતિમસંસ્કાર સમયની તસ્વીર
૨૫ એપ્રિલ ૨૦૧૪ના રોજ તેમણે ગામમાંથી આતંકવાદીઓને મારી હટાવવા અભિયાન શરૂ કર્યું. કાર્યવાહી દરમિયાન તેમની ટુકડી પણ મોટા પ્રમાણમાં ગોળીબાર થયો. તેમણે ત્વરિત કાર્યવાહી કરી અને હિઝબુલ મુજાહિદ્દીનના ત્રણ આતંકવાદીઓને મારી નાખ્યા જેઓએ ચૂંટણી કાર્યવાહીમાં ફરજ બજાવી રહેલા કર્મચારીઓને ૨૪ કલાક અગાઉ મારી નાખ્યા હતા. પરંતુ, આ મુઠભેડમાં તેઓ ઘાયલ થયા અને તેને કારણે તેઓ શહીદ થયા.

કાર્યવાહી દરમિયાન તેમની વીરતાને ધ્યાનમાં લેતાં તેમને અશોક ચક્ર એનાયત કરવામાં આવ્યું. સરકાર દ્વારા આપવામાં આવેલ પ્રશસ્તિ પત્ર નીચે મુજબનું લખાણ ધરાવે છે:
**કાર્યવાહી દરમિયાન શહીદ થતાં પહેલાં મેજર મુકુંદે ઉત્કૃષ્ટ નેતૃત્વકળા, અપ્રતીમ વીરતા, ત્વરિત કાર્યવાહી અને શ્રેષ્ઠ આયોજન ક્ષમતા દર્શાવી જેને કારણે ત્રણ ટોચના હિઝબુલ મુજાહિદ્દીન આતંકવાદીઓને ઠાર મરાયા.**
મુકુંદ તામિલ નાડુ રાજ્યના અશોક ચક્ર પ્રાપ્ત કરનાર ચોથા વ્યક્તિ હતા.

## નોંધ 
આ દક્ષિણ ભારતીય નામમાં, 'વરદરાજન' એ અટક નહી પરંતુ પૈતૃક નામ છે, માટે વ્યક્તિને અપાયેલ નામ, મુકુંદ નામે સંબોધવા.

## સંદર્ભ 
શ્રેણી:અશોક ચક્ર વિજેતા
શ્રેણી:૨૦૧૪માં મૃત્યુ
શ્રેણી:૧૯૮૩માં જન્મ
માધા વાવ

**માધા વાવ** અથવા **માધવ વાવ** એ ભારતના ગુજરાત રાજ્યના સુરેન્દ્રનગર જિલ્લાના વઢવાણમાં આવેલી એક વાવ છે. તે જૂના શહેરના પશ્ચિમ ભાગમાં આવેલી છે.

## ઇતિહાસ 
આ વાવમાં બે શિલાલેખ મળી આવ્યા છે. સંસ્કૃત ભાષામાં લખેલા શિલાલેખ અનુસાર તેનું બાંધકામ વાઘેલા વંશના રાજા કરણદેવ દ્વિતીયના નાગર બ્રાહ્મણ મંત્રીએ ઈ.સ. ૧૨૯૪માં (વિક્રમ સંવત ૧૩૫૦) તેમના માતા-પિતાની સ્મૃતિમાં કરાવ્યું છે. તેમાં તેનું વર્ણન બે માળ ધરાવતી પથ્થરથી બનેલી વાવ તરીકે થયું છે.

બીજો શિલાલેખ ઘણો જ ઘસાઈ ગયેલો છે. તે નાગર મંત્રી સોઢલના પુત્રી લશમી દેવી (લક્ષ્મીદેવી) અને સોમના પુત્ર સિંધુની વાત કરે છે; જેઓ કદાચ માધવના માતા-પિતા હશે. આ વાવ રાજ્ય સંરક્ષિત સ્મારક છે, પણ તેની યોગ્ય સારસંભાળ થતી નથી.

## દંતકથાઓ 
દંતકથા અનુસાર, આ વાવ તેના બાંધકામના બાર વર્ષ બાદ પણ સૂકી હતી. રાજ પુરોહિતે આ વાવમાં પાણી લાવવા માટે બત્રીસ લક્ષણા દંપત્તિના બલિદાનની જરૂર જણાવી. તે માટે નવજાત શિશુ હોવા છતાં જન કલ્યાણ અર્થે રાજકુમાર અભેસંગ અને તેની પત્નીએ તે બલિદાન માટે તૈયારી બતાવી. તેઓ લગ્નના વસ્ત્રો પહેરી વાવમાં ઉતર્યા. જેવા તેઓ સાતમે પગથિયે પહોંચ્યા કે વાવમાં પાણી ભરાયું અને તેઓ તેમાં ડૂબી મૃત્યુ પામ્યા. તેઓના બલિદાન થકી આ વાવમાં પાણી આવ્યું.

આ એક જાણીતી દંતકથા છે અને તેના પર લોકગીતો બન્યા છે.

## સંદર્ભો 
## બાહ્યકડી 
* 
* *ટહુકો* પર માધા વાવ ઉપર રચાયેલા ગીતને વાંચો અથવા સાંભળો

શ્રેણી:સુરેન્દ્રનગર જિલ્લો
શ્રેણી:રાજ્ય સંરક્ષિત સ્મારક
શ્રેણી:ગુજરાતની વાવો
શ્રેણી:સુરેન્દ્રનગરની વાવો
કે પ્રસાદ બાબુ

**કે પ્રસાદ બાબુ**, એસી (૧૯૮૧-૧૭ એપ્રિલ ૨૦૧૩) એ આંધ્ર પ્રદેશ પોલીસની ગ્રેહાઉન્ડ ખાસ દળના એક ભારતીય પોલીસ અધિકારી હતા. તેમને મરણોત્તર ભારતનો શાંતિકાળનો સર્વોચ્ચ વીરતા પુરસ્કાર અશોક ચક્ર એનાયત કરાયો હતો. તેમણે ૨૦૧૩માં નવ માઓવાદીઓને ઠાર મારવામાં અને ચાર પોલીસ અધિકારીઓના જીવ બચાવવામાં સક્રિય ભૂમિકા ભજવી હતી.

બાબુ આંધ્ર પ્રદેશના પ્રથમ અધિકારી બન્યા જેમને અશોક ચક્ર એનાયત કરાયું હોય.

## અંગત જીવન 
પ્રસાદ બાબુનો જન્મ ૧૯૮૧માં માર્તુરુ, વિશાખાપટનમ જિલ્લો ખાતે બ્રાહ્મણ પરિવારમાં થયો હતો. તેમના પિતા કર્નમ વેંકટ રામન્ના નાયડુ અને માતા સત્યવતી હતા. તેમના પિતા આંધ્ર પ્રદેશ પોલીસના એક નિવૃત્ત હવાલદાર હતા.

## પોલીસ કારકિર્દી 
 એનયાત કરતા તત્કાલીન રાષ્ટ્રપતિ પ્રણવ મુખર્જી.]]
પ્રસાદ બાબુ ૨૦૦૪માં આંધ્ર પ્રદેશ પોલીસમાં જોડાયા અને પાછળથી તેમને ગ્રેહાઉન્ડ ખાસ દળોમાં નિયુક્ત કરવામાં આવ્યા. આંધ્ર પ્રદેશ-છત્તીસગઢ સરહદ પર નિયુક્ત કરેલ તેમની ગ્રેહાઉન્ડ ટુકડીનું તેઓ નેતૃત્ત્વ કરી રહ્યા હતા.

૧૬ એપ્રિલ ૨૦૧૩ના રોજ આશરે ૭૦ માઓવાદીઓએ ગ્રેહાઉન્ડ ટુકડી પર ઘાત લગાવી અને હુમલો કર્યો અને બોમ્બમારો કર્યો. પ્રસાદ બાબુએ વળતા હુમલાનું નેતૃત્વ કર્યું અને નવ ટોચના માઓવાદીઓને મારી નાખ્યા અને અન્યને ઘાયલ કર્યા. પોલીસને હેલિકોપ્ટર દ્વારા પાછા લઈ જવાઈ રહ્યા હતા ત્યારે આશરે ૧૦૦ માઓવાદીઓએ હેલિકોપ્ટર પર હુમલો કર્યો. આ તબક્કે હેલિકોપ્ટરે પાંચ ફેરા પુરા કર્યા હતા અને માત્ર ૧૯ પોલીસ અધિકારીઓ બચ્યા હતા. આ સમયે ૧૪ અધિકારીઓ હેલિકોપ્ટરમાં ચડ્યા જ્યારે પાંચ અધિકારી તેમને રક્ષણ આપવા નીચે રહ્યા જેમાં બાબુ પણ સામેલ હતા.

જેવું હેલિકોપ્ટર રવાના થયું કે વધુ માઓવાદી આવ્યા અને બાબુ અને અન્યને ઘેરી લીધા. બાબુએ અન્ય ચાર પોલીસ અધિકારીઓને દક્ષિણ તરફ સુરક્ષિત સ્થળે જવા કહ્યું અને પોતે આશરે ૨૦૦ માઓવાદીઓ સાથે લડવા લાગ્યા. બાદમાં માઓવાદીઓએ તેમને પકડી લીધા અને તેમને યાતના આપી અને મારી નાખ્યા.

તેમણે નવ માઓવાદીઓને મારવામાં અને ચાર અધિકારીઓના જીવ બચાવવામાં પાયાની ભૂમિકા ભજવી.

૧૫ ઓગષ્ટ ૨૦૧૩ના રોજ તેમને ભારતના રાષ્ટ્રપતિ પ્રણવ મુખર્જીએ મૃત્યુપર્યંત અશોક ચક્ર માટે નામાંકિત કર્યા હતા અને તેમના વતી તેમના પિતાએ ૨૬ જાન્યુઆરી ૨૦૧૪ના રોજ આ પુરસ્કાર સ્વીકાર્યો હતો.

## પ્રશસ્તિ પત્ર 
તેમને એનાયત પદકનો પ્રશસ્તિ પત્ર નીચે મુજબ લખાણ ધરાવે છે:શ્રી પ્રસાદ બાબુએ માઓવાદીઓ સામે લડતાં અપ્રતીમ સાહસ, ફરજ પ્રત્યેની અપાર નિષ્ઠા અને ઉત્કૃષ્ટ નેતૃત્વનું પ્રદર્શન કરી અને સર્વોચ્ચ બલિદાન આપ્યું છે.

## સંદર્ભ 
શ્રેણી:અશોક ચક્ર વિજેતા
શ્રેણી:૨૦૧૩માં મૃત્યુ
શ્રેણી:૧૯૮૧માં જન્મ
ટ્વિટર

**ટ્વિટર** એ એક ઓનલાઈન સમાચાર તથા સામાજીક આપલે માટેનું માધ્યમ છે જેમાં સંદેશ ને **ટ્વિટ** કેહવામાં આવે છે અને આ સંદેશ ૧૪૦ અક્ષરો સુધી મર્યાદિત છે. નોધણી કરાવેલ (રજીસ્ટર) વપરાશકર્તાઓ ટ્વિટ્સ પોસ્ટ કરી શકે છે, પરંતુ જેઓ રજીસ્ટર નથી તે માત્ર તેમને વાંચી શકે છે. ઉપયોગકર્તા ટ્વિટર વેબસાઇટ ઈન્ટરફેસ, એસએમએસ અથવા મોબાઇલ ઉપકરણ એપ્લિકેશન મારફતે ટ્વિટર નો ઉપયોગ કરે છે. ટ્વિટરની મૂળ ઓફિસ સાન ફ્રાન્સિસ્કો, કેલિફોર્નિયા, યુનાઈટેડ સ્ટેટ્સમાં આવેલ છે, અને સમગ્ર વિશ્વમાં 25 થી વધુ કચેરીઓ ધરાવે છે.

ટ્વિટર માર્ચ ૨૦૦૬માં જેક ડોર્સીએ, નુહ ગ્લાસ, બિઝ સ્ટોન, અને ઇવાન વિલિયમ્સ દ્વારા બનાવવામાં આવ્યું અને જુલાઈ માં એને જાહેર જનતા માટે ખૂલું મુકવામાં આવ્યું, અને આ સેવાએ ઝડપથી વિશ્વભરમાં લોકપ્રિયતા મેળવી હતી. ૨૦૧૨માં, ૧૦ કરોડ કરતા વધારે વપરાશકર્તાઓ ૩૪ કરોડ ટ્વિટ્સ એક દિવસમાં પોસ્ટ કરતા હતા, અને આ સેવાએ દિવસ દીઠ સરેરાશ ૧.૬ અબજ શોધ આદેશ સંભાળી.

૨૦૧૩માં, તે દસ સૌથી વધુ મુલાકાત લેવાતી વેબસાઇટ્સ પૈકી એક હતી અને "ઇન્ટરનેટ એસએમએસ" તરીકે વર્ણવવામાં આવી હતી. માર્ચ ૨૦૧૬ના રોજ, ટ્વિટર પાસે ૩૧ કરોડથી વધુ માસિક સક્રિય વપરાશકર્તાઓ હતા.

## સંદર્ભ
બોટાદ-અમદાવાદ રેલ્વે લાઇન

|}
**બોટાદ-અમદાવાદ રેલ્વે લાઇન** એ મીટર-ગેજ સેવા છે. જેને ભારતની આઝાદી પછી ગુજરાત રાજ્યના પશ્ચિમ રેલ્વેના ભાવનગર વિભાગમાં ભદલી નાખવામાં આવી હતી. હાલમાં આ લાઇનનું ગેજ-પરીવર્તન બાકીછે. બોટાદ-અમદાવાદ રેલ્વે લાઇન બોટાદથી શરૂ થઇ ગાંધીગ્રામ પર પુરી થાય છે.
ગાંધીગ્રામ સ્ટેશનથી આગળ સાબરમતી રેલ્વે-સ્ટેશન અને કાલુપુર રેલ્વે-સ્ટેશન સુધી પહેલા ટ્રેઇન જતી પણ હાલ એ સેવા બંધ છે.

## સંદર્ભ
શ્રેણી:ગુજરાતની રેલ્વે
શ્રેણી:ભારતીય રેલનો ભાવનગર વિભાગ
લેબ્રાડોર રિટ્રીવર

thumb
**લેબ્રાડોર રિટ્રીવર** કુતરાની એક પ્રજાતિ છે. તે ખાસ કરીને યુનાઇટેડ કિંગડમ અને અમેરિકા જેવા દેશોમાં સૌથી વધુ લોક્પ્રિય પ્રજાતિ છે.

## શરીર 
લેબ્રાડોર રીટ્રીવરનું વજન ૫૫થી ૮૦ પાઉન્ડ વચ્ચે હોય છે. તેની સામાન્ય રીતે ઊંચાઈ ૨૨થી ૨૫ ઇંચ હોય છે.

## આહાર 
## સ્થાન 
## વર્તણૂંક 
## વિશેષ 
## સંદર્ભ 
શ્રેણી:પ્રાણીઓ
રેડિયો સિટી

**રેડિયો સિટી** ભારતનું એક ખાનગી એફ. એમ. રેડિયો સ્ટેશન છે, જેનો પ્રારંભ વર્ષ ૨૦૦૧ ના જુલાઇ મહિના ની ૩જી તારીખે બેગલુરુ મા થયો હતો. વર્તમાનમાં ભારતમાં રેડિયો સિટી ના ૨૬ શહેરોમાં સ્ટેશન કાર્યરત છે. મોટા ભાગ ના શહેરો મા ૯૧.૧ ફ્રીક્વન્સી સાથે પોતાના કાર્યક્રમો પ્રસારિત કરે છે. અમુક શહેરોમાં રેડિયો સિટી ની ફ્રીક્વેન્સી ૧૦૪, ૧૦૪.૮ અને ૯૧.૯ પણ છે. રેડિયો સિટી ડિસેમ્બર ૨૦૧૪ મા હિન્દી દૈનિક સમાચાર પત્ર સમૂહ દૈનિક જાગરણ દ્વારા ખરીદી લેવામાં આવ્યું. રેડિયો સિટી ના ઉદ્ઘોષક જેમને રેડિયો જોકી કહેવાય છે, પોતાની વાતો હિન્દી અને સ્થાનિક ભાષાઓમાં શ્રોતાઓ સુધી પ્રસારીત કરે છે. મુખ્યત્વે હિન્દી ફિલ્મોના ગીતો પ્રસરિત કરતું રેડિયો સિટી અમુક સ્થાનો પર સ્થાનિક ભાષાઓ ના ગીતો પણ પ્રસારિત કરે છે. ગુજરાત દિવસ પર રેડિયો સિટીના ગુજરાતના પ્રત્યેક કેન્દ્ર પર થી ગુજરાતી ગીતો પ્રસારિત કરવા મા આવે છે. વર્તમાન મા એબ્રાહમ થોમસ રેડિયો સિટી ના સી.ઇ.ઓ. અને કાર્તિક કલ્લા પ્રોગ્રમિઙના રાષ્ટ્રીય પ્રમુખ છે. રેડિયો સિટીએ પોતાનુ પ્રથમ વેબ રેડિયો "ફન કા એન્ટિના" નામ થી પ્રારમ્ભ કર્યુ હતુ. આજે રેડિયો સિટી ના ૨૧ વેબ રેડિયો પોર્ટલ્સ છે.

## કાર્યરત કેન્દ્રો 
#અજમેર
#અમદાવાદ
#અહમદનગર
#ઉદયપુર
#કાનપુર
#કોટા
#કોયમ્બટૂર
#કોલ્હાપુર
#ચેન્નૈ
#જયપુર
#દિલ્હી
#નાગપુર
#નાશિક
#પટિયાલા
#પુણે
#બેંગલુરૂ
#મદુરૈ
#મુમ્બઇ
#લખનૌ
#વડોદરા
#વાઇઝેગ 
#સુરત
#હૈદરાબાદ

## સંદર્ભ 
શ્રેણી:મનોરંજન
તાલકટોરા ઉદ્યાન, દિલ્હી

**તાલકટોરા ઉદ્યાન** (અંગ્રેજી:Talkatora Gardens) ભારત દેશની રાજધાની દિલ્હી ખાતે આવેલ એક ઐતિહાસિક સ્થળ છે. અહીં ૧૭૩૮ના વર્ષમાં મોગલોએ મરાઠાઓને હરાવ્યા હતા. જૂના સમય અહીં એક કુંડ અને તરણકુંડ હતા. તેથી આ સ્થળનું નામ તાલકટોરા (કટોરા જેવું તળાવ) રાખવામાં આવેલ છે. આ ગાર્ડન ખાતે મોટી સંખ્યામાં પ્રવાસીઓ આકર્ષાય છે. ખાસ કરીને વસંત ઋતુમાં અહીં પ્રવાસીઓની સંખ્યામાં વધારો થાય છે. વિવિધ પ્રકારના ફૂલો ઉપરાંત અહીં સ્ટેડિયમ પણ છે, જ્યાં રમતો અને કાર્યક્રમો યોજવામાં આવે છે. ચોક્કસ સમય માટે અહીં બાળકો માટે કાર્યક્રમો પણ રાખવામાં આવે છે કે જેથી તેમને એક બાગકામના કાર્યમાં રસ પડે. આ ઉદ્યાન સપ્તાહના બધા દિવસ ખુલ્લું રાખવામાં આવે છે.

## ચિત્ર-દર્શન

File:Talkatora garden new delhi 06 main gate.jpg|મુખ્ય પ્રવેશદ્વાર
File:Talkatora garden new delhi 05 herbal.jpg ‎|હર્બલ ગાર્ડન
File:Talkatora garden new delhi 07.jpg|ગાર્ડન દૃશ્ય
File:Talkatora garden new delhi 09 fountain.jpg ‎|ફુવારા
File:Talkatora garden new delhi 11 fountain.jpg ‎|આ મુઘલ બગીચા જેવી
File:Talkatora garden new delhi 12.jpg ‎|સુર તાલ, ઓપન એર થિયેટર
File:Talkatora garden new delhi 14 long.jpg ‎ |લાંબા તળાવ
File:Talkatora garden new delhi 17.jpg ‎|

શ્રેણી:દિલ્હી
શ્રેણી:જોવાલાયક સ્થળો
અક્કાના મદન્ના ગુફા મંદિર

**અક્કાના મદન્ના ગુફા મંદિર** (અંગ્રેજી: Akkana Madanna cave temple) વિજયવાડા, આંધ્ર પ્રદેશ, ભારત ખાતે આવેલ *કનકદુર્ગા મંદિર* નજીક આવેલ એક ગુફા મંદિર છે. આ મંદિર ૧૭મી સદીમાં બનેલ છે, છતાં આ ગુફાઓ પોતાની જાતને ૬ઠ્ઠી અને ૭મી સદીઓમાં બનાવી હોવાનું માને છે. અહીં નજીક આવેલ અન્ય બીજી ગુફા જે ઇ. સ. પૂર્વે ૨જી સદીમાં બનેલ છે, જ્યાં ગુફામાં ત્રિમૂર્તિ એવા બ્રહ્મા, વિષ્ણુ અને શિવ યજમાન તરીકે સ્થાપિત છે.

## ચિત્ર-દર્શન 

ચિત્ર:Akkanna Madanna Rock cut Caves, Vijayawada city.jpg|આ થાંભલા અને ગણેશના શિલ્પનું એક વિશાળ પથ્થરમાં બહારથી કોતરકામ કરી બનાવવામાં આવેલ છે.
ચિત્ર:Rocks at Akkanna Madanna Caves in Vijayawada.jpg|વિજયવાડામાં ગુફાઓના ખડકો
ચિત્ર:Akkanna Madanna Rock cut Caves in Vijayawada.jpg|અક્કાના મદન્ના પથ્થરની ગુફાઓ - ઈન્દ્રકિલાદ્રીની તળેટી, વિજયવાડા

## સંદર્ભો 
## બાહ્ય કડીઓ 
* અતુલ્ય  આંધ્રપ્રદેશ ડૉટકૉમ
* આંધ્રપ્રદેશ પર્યટન 

શ્રેણી:આંધ્ર પ્રદેશ
શ્રેણી:જોવાલાયક સ્થળો
સ્પેનિશ ભાષા

**સ્પેનિશ** (, , ભાષા રોમાન્સ ભાષા સમૂહની એક ભાષા છે જેનો ઉદ્ભવ સ્પેનના કાસ્ટિલે વિસ્તારમાં થયો હતો અને આજે તે વિશ્વના કરોડો લોકોની ભાષા છે.

## સંદર્ભ 
શ્રેણી:ભાષાઓ
કડિયા ડુંગર, ઝાઝપોર

**કડિયા ડુંગર** ભારત દેશના ગુજરાત રાજ્યમાં ભરુચ જિલ્લાના ઝઘડિયા તાલુકા સ્થિત ઝાઝપોર ગામ નજીક આવેલ એક નાનો ડુંગર છે. પથ્થર વડે બનેલ આ ડુંગર ખાતે પ્રાચીન ગુફાઓ આવેલ છે.

## ગુફાઓ 
આ સાત ગુફાઓ ૧લી અને બીજી સદીમાં પથ્થરમાં કોતરવામાં આવેલ છે. આ ગુફાઓનું સ્થાપ્ત્ય વિહાર શૈલીનું છે. આ ગુફાઓમાં પથ્થરના સિંહ-સ્તંભ પણ આવેલ છે. આ સ્થળ પર ઈંટનો સ્તૂપ પર્વતની નીચેના ભાગમાં આવેલ છે. આ ગુફાઓ ૧ લી અથવા બીજી સદીમાં બૌદ્ધ સ્થાપત્યના પ્રભાવ દ્વારા કોતરવામાં આવેલ છે.

Kadiyadungar.jpg|કડિયા ડુંગર - ઉદાસીન અખાડા, પ્રવેશદ્વાર પાસેથી.
Kadia Dungar caves inside.jpg|કડિયા ડુંગર ગુફાઓ, અંદરથી.
Kadia Dungar caves landmark.jpg|કડિયા ડુંગર ગુફાઓ.
Kadia Dungar caves Buddha feet.jpg|બુદ્ધનું પાદચિહ્ન.

## સંદર્ભો 
શ્રેણી:ઝઘડીયા તાલુકો
શ્રેણી:જોવાલાયક સ્થળો
શ્રેણી:રાજ્ય સંરક્ષિત સ્મારક
રાષ્ટ્રીય પ્રાકૃતિક ઇતિહાસ સંગ્રહાલય, નવી દિલ્હી

right|thumb|300x300px|નેચરલ હિસ્ટરી ઓફ નેશનલ મ્યુઝિયમ, દિલ્હી.
**રાષ્ટ્રીય પ્રાકૃતિક ઇતિહાસ સંગ્રહાલય** નવી દિલ્હી ખાતે બારાખંભા માર્ગ પર આવેલ છે. તેની સ્થાપના ૫ જૂન, ૧૯૭૨ના રોજ કરવામાં આવી હતી. આ મ્યુઝિયમ કુદરતી ઇતિહાસ પર કેન્દ્રિત છે. આ સંગ્રહાલય ભારત સરકારના પર્યાવરણ મંત્રાલય અને વન મંત્રાલયના વહીવટ હેઠળ કાર્યરત છે. ૨૬ એપ્રિલ, ૨૦૧૬ના રોજ આ મ્યુઝિયમના મકાનમાં આગ લાગવાને કારણે બધો જ સંગ્રહ નાશ થઈ ગયો હતો.

મિશન
એનએમએનએચનું મિશન રાજધાનીના અને દેશના અન્ય ભાગોમાં પ્રાકૃતિક ઇતિહાસના પ્રાદેશિક સંગ્રહાલયોમાં પર્યાવરણીય શિક્ષણને પ્રોત્સાહન આપવાનું હતું. પર્યાવરણીય શિક્ષણમાં શાળાઓને વાપરવા માટે સ્કૂલ લોન કીટ જેવા સંસાધનો પ્રદાન કરવા માટે; રાષ્ટ્રીય અને આંતરરાષ્ટ્રીય સ્તરે અન્ય એજન્સીઓ અને સંગઠનો સાથે કુદરતી ઇતિહાસ પ્રોજેક્ટ્સના સંકલન માટે; અને કુદરતી ઇતિહાસ સંશોધન કરવા માટે. એનએમએનએચના ડિરેક્ટર બી વેણુગોપાલે પણ સંગ્રહાલયમાં "અમૂર્ત પ્રાકૃતિક વારસો" (યુનેસ્કો દ્વારા શોધાયેલ ખ્યાલ) "પર ભાર મૂક્યો હતો. 

## સંદર્ભો 
## બાહ્ય કડીઓ 
* સંગ્રહાલયનું જાળસ્થળ 

શ્રેણી:દિલ્હી
શ્રેણી:જોવાલાયક સ્થળો
સિલ્વર જ્યુબિલી રેલ્વે બ્રીજ, ભરુચ

**સિલ્વર જ્યુબિલી રેલ્વે બ્રીજ** ભારત દેશમાં આવેલ એક રેલ માર્ગ પરનો પુલ છે, જેનું  *બી. બી. એન્ડ સી. આઈ. આર રેલવે* દ્વારા બાંધકામ કરવામાં આવ્યું હતું અને સામાન્ય રીતે સિલ્વર જ્યુબિલી રેલ્વે બ્રીજ તરીકે ઓળખાય છે. તે નર્મદા નદી પર અંકલેશ્વર જં. અને ભરુચ જં.  રેલવે સ્ટેશનો વચ્ચે આવેલ છે. આ રેલ્વે પુલનો નંબર ૫૦૨ છે. આ પુલ બનાવવાની કામગીરી *મેસર્સ બ્રેઇથવેઇટ એન્ડ કંપની (ઇન્ડિયા) લિમિટેડ* દ્વારા, *હિન્દુસ્તાન કન્સ્ટ્રક્શન કંપની લિમિટેડ* (જેણે પિયર્સ બાંધ્યા હતા)ના સહયોગ સાથે કરવામાં આવી હતી. આ પુલનું નામ યુનાઇટેડ કિંગડમના શાસક સમ્રાટ જ્યોર્જ પાંચમાની સિલ્વર જ્યુબિલીના સન્માનમાં આપવામાં આવ્યું હતું.

બાંધકામ ૧૯૩૩ના વર્ષમાં શરૂ કર્યું હતું અને ૧૯૩૫ના વર્ષમાં પૂર્ણ થયું હતું. તેનું ઉદ્ઘાટન છે ૨૦મી ડિસેમ્બર, ૧૯૩૫ના રોજ મુંબઈના ગવર્નર લોર્ડ બ્રાબોર્ન દ્વારા કરવામાં આવ્યું હતું. આ પુલ ૧.૪૦૬ કિમી લાંબો છે. આ પુલના ૧૭ સ્પાન છે, જે પૈકી એક સ્પાન ૧૮.૨૮ મીટર, એક સ્પાન ૭૬.૨૦ મીટર અને બાકીના દરેક સ્પાન ૮૭.૪૮ મીટર લંબાઈ ધરાવે છે. આ પુલના ગર્ડર હળવા સ્ટીલમાંથી બનાવવામાં આવ્યા હતા. આ પુલને જુલાઈ, ૧૯૭૦માં ધરતીકંપ કારણે નુકસાન થયું હતું. આ પુલ પરથી *ડબલ ટ્રેક ઇલેક્ટ્રિફાઇડ રેલવે લાઇન* કાર્યરત છે. તે ૭૮ વર્ષ જૂનો રેલ્વે પુલ છે. નજીકમાં જ સડક માર્ગનો પુલ પણ ઉપલબ્ધ છે જે ગોલ્ડન બ્રિજ અથવા નર્મદા બ્રિજ તરીકે ઓળખાય છે. ગોલ્ડન બ્રીજનું બાંધકામ ડિસેમ્બર ૧૮૭૭માં શરૂ કરી અને ૧૮૮૧માં પૂર્ણ થયું હતું. તેની કુલ લંબાઈ ૪૬૭૫ ફૂટ છે.

## ચિત્ર-દર્શન

File:SILVER JUBILEE RAILWAY BRIDGE BHARUCH-5.jpg|સિલ્વર જ્યુબિલી રેલવે બ્રિજ ભરૂચ-5
File:SILVER JUBILEE RAILWAY BRIDGE BHARUCH-3.jpg|સિલ્વર જ્યુબિલી રેલવે બ્રિજ ભરૂચ-3
File:SILVER JUBILEE RAILWAY BRIDGE BHARUCH-2.jpg|સિલ્વર જ્યુબિલી રેલવે બ્રિજ ભરૂચ-2
File:GOLDEN BRIDGE BHARUCH-3.jpg|ગોલ્ડન બ્રિજ ભરૂચ-3
File:GOLDEN BRIDGE BHARUCH (1).jpg|ગોલ્ડન બ્રિજ ભરૂચ (1)

શ્રેણી:ભરૂચ જિલ્લો
દુજાના

**દુજાના** ભારત દેશના રાજસ્થાન રાજ્યના પાલી જિલ્લામાં આવેલુ ગામ છે.

## વસ્તી 
૨૦૧૧ની વસ્તી ગણતરી મુજબ ગામની વસ્તી ૫,૭૯૯ વ્યક્તિઓની છે.

## સંદર્ભ 
શ્રેણી:રાજસ્થાન
બાપુનગર

**બાપુનગર** અમદાવાદના પૂર્વ વિસ્તારમાં આવેલો એક વિસ્તાર છે. આ વિસ્તાર તેના હિરા બજારના વ્યવસાયના કારણે પ્રખ્યાત છે. 

## જાણીતા વિસ્તારો 
આ વિસ્તારમાં લાલ બહાદુર શાસ્ત્રી સ્ટેડિયમ આવેલુ છે, જેનો ઉપયોગ લશ્કરી તાલીમ કે ઇન્ડોર ક્રિકેટ માટે થાય છે, જ્યાં હાલ તળાવ બનવાની કામગીરી શરુ છે. ૧૪૫૦માં બનેલ મલિક સાબાન રોઝા અહીં આવેલ છે, જેના પર હવે અનધિકૃત દબાણો થયેલા છે.

પૂર્વ વિસ્તારની એક દસ માળની ઇમારત *શ્યામ શિખર* પણ આ વિસ્તારમાં આવેલી છે. બાપુનગર રેલ્વે સ્ટેશન, એસ.ટી.બસ સ્ટેશન તથા હવાઇ મથકથી સમાન અંતરે આવેલો વિસ્તાર છે.

## સંદર્ભ 
શ્રેણી:અમદાવાદ શહેરના વિસ્તારો
નીરજ કુમાર સિંઘ

નાયક નીરજ કુમાર સિંઘ, એસી એ ભારતીય ભૂમિસેનાના સૈનિક હતા અને તેમને ૫૭મી રાષ્ટ્રિય રાઇફલ્સમાં ફરજ બજાવાતાં મૃત્યુપર્યંત ભારતનો શાંતિકાળનો સર્વોચ્ચ રાષ્ટ્રિય વીરતા પુરસ્કાર અશોક ચક્ર એનાયત કરાયો હતો.

ઓગષ્ટ ૨૪, ૨૦૧૪ના રોજ જમ્મુ અને કાશ્મીરના કુપવાડા ખાતે એક શોધ અભિયાન દરમિયાન આતંકવાદીઓએ શોધક સૈન્ય ટુકડી પર મોટા પ્રમાણમાં ગોળીબાર કર્યો. તે દરમિયાન સિંઘે એક અન્ય ઘાયલ સૈનિકને બચાવ્યો અને બે આતંકવાદીઓને ઠાર માર્યા. 

આ કાર્યવાહીમાં તેઓ ઈજાગ્રસ્ત થયા અને પાછળથી તેઓ શહીદ થયા. તેને ધ્યાનમાં લેતાં ભારતના રાષ્ટ્રપતિ પ્રણવ મુખર્જીએ તેમને ૨૬ જાન્યુઆરી ૨૦૧૫ના રોજ મેજર મુકુંદ વરદરાજન સાથે અશોક ચક્ર વડે સન્માનિત કર્યા.

અશોક ચક્રનો તેમનો પ્રશસ્તિ પત્ર નીચે મુજબ લખાણ ધરાવે છે:

## સંદર્ભ 
શ્રેણી:અશોક ચક્ર વિજેતા
લઈશરામ જ્યોતિન સિંઘ

મેજર લઈશરામ જ્યોતિન સિંઘ એ ભારતીય ભૂમિસેનાની ભારતીય ભૂમિસેના મેડિકલ કોરના સૈન્ય તબીબ હતા. તેઓ કાબુલ, અફઘાનિસ્તાન ખાતે ભારતના દૂતાવાસ પર થયેલા આત્મઘાતી હુમલામાં હુમલાખોર સાથે લડતાં શહીદ થયા હતા. તેમને ભારતનો શાંતિકાળનો સર્વોચ્ચ વીરતા પુરસ્કાર અશોક ચક્ર એનાયત કરાયો હતો.

## જીવનચરિત્ર 
સિંઘનો જન્મ ૧૯૭૨માં મણિપુર, ભારત ખાતે થયો હતો. તેમને સૈન્ય મેડિકલ કોરમાં ૨૦૦૩માં નિયુક્તિ મળી હતી અને તેઓ કાબુલ ખાતેના ભારતીય દૂતાવાસમાં ૨૦૧૦માં તૈનાત કરાયા હતા. તેમની તૈનાતીના ૧૩ જ દિવસ બાદ ફેબ્રુઆરી ૨૬, ૨૦૧૦ના રોજ એક આત્મઘાતી હુમલાખોરે તેઓ જ્યાં રહેતા હતા ત્યાં હુમલો કર્યો. મેજર સિંઘે હથિયાર વિના જ હુમલાખોરને પડકાર્યો અને હુમલાખોરને તેના પર રહેલ બોમ્બને વિસ્ફોટ કરવા મજબૂર કર્યો. જેમાં તેમનું મોત થયું. તેમને અશોક ચક્ર "તેમની અપ્રતીમ સાહસ પ્રદર્શિત કરતી કાર્યવાહી, નિસ્વાર્થતા, મનોબળ અને આતંકવાદી હુમલા દરમિયાન વીરતા બતાવવા અને સર્વોચ્ચ બલિદાન આપી અને પોતાના ૧૦ સાથીઓના જીવ બચાવવા માટે" અપાયું.

## સંદર્ભ 
શ્રેણી:અશોક ચક્ર વિજેતા
રાજેશ કુમાર

હવાલદાર **રાજેશ કુમાર** એ ભારતીય ભૂમિસેનાની ૧૧મી પલટણ રાજપૂતાના રાઇફલ્સના સૈનિક હતા. ઓગષ્ટ ૧, ૨૦૦૯ ના રોજ તેઓ જમ્મુ અને કાશ્મીરના કુપવાડા ખાતે શોધ અને નાશ અભિયાન દરમિયાન ઘાતક ટુકડીનું નેતૃત્વ કરી રહ્યા હતા. કાર્યવાહી દરમિયાન તેમણે ત્રણ આતંકવાદીઓને ઠાર માર્યા અને તેમના સાથીઓના જીવ બચાવ્યા. પરંતુ આમ કરતાં તેઓ ઘાયલ થયા. અંતે તેઓ શહીદ થયા. તેમને આ કાર્યવાહી માટે ભારતનો શાંતિકાળનો સર્વોચ્ચ વીરતા પુરસ્કાર અશોક ચક્ર મૃત્યુપર્યંત એનાયત કરાયો.

રાષ્ટ્રપતિ દ્વારા અપાયેલ પ્રશસ્તિ પત્ર આ મુજબનું લખાણ ધરાવે છે: હવાલદાર રાજેશ કુમારે અપ્રતીમ સાહસ, બલિદાનની ભાવના દર્શાવતાં આતંકવાદીઓ સામે લડ્યા.

## સંદર્ભ 
શ્રેણી:અશોક ચક્ર વિજેતા
શ્રેણી:૨૦૦૯માં મૃત્યુ
ભારતીય ઉપખંડ પર મુસલમાની આક્રમણો

ઇ.સ. ૬૩૨માં મહંમદ પયગંબરનાં અવસાન બાદ તેમના અનુયાયીઓએ આસપાસના જુદાજુદા સામ્રાજ્યો પર ઇસ્લામ ધર્મનો પ્રસાર કરવા તેમજ વર્ચસ્વ જમાવવાના હેતુથી યુદ્ધો આરંભ્યાં. ભારતીય ઉપખંડ ઉપર સૌથી પહેલું મુસલમાની આક્રમણ રાશીદૂન ખિલાફતના બીજા ખલીફા ઉમરના કાળ દરમ્યાન ઇસ. ૬૪૩માં થયું હતું. ઉમર હેઠળના બહેરીનનો વડો ઉસ્માન બિન અબુ અલ-આસ સાસનીદ સામ્રાજયથી પણ આગળ એવા દરિયાઈ કાંઠાના વિસ્તાર જીતવાના હેતુથી આગળ વધી રહ્યો હતો ત્યારે તેણે તેના ભાઈ હકમ બિન અબુ અલ-આસને મકરાણ ક્ષેત્રનું લશ્કરી દ્રષ્ટીએ આકલન કરવા મોકલ્યો હતો. મકરાણ તે દરમ્યાન બ્રાહ્મણોના રાય રાજવંશના તાબામાં હતું. ઇસ. ૬૪૪માં ખલીફા ઉમરે હકમ બિન અમ્રની આગેવાનીમાં મકરાણ પર હુમલો કરવા સૈન્ય મોકલ્યું. રસીલનું યુદ્ધ એ રાય રાજવંશ અને રાશીદૂન ખિલાફત વચ્ચેનું પ્રથમ યુદ્ધ હતું. આ ભારત ઉપરનું પ્રથમ બાહ્ય આક્રમણ હતું.

શ્રેણી:ભારતનો ઇતિહાસ